U poslednja 24 sata kovid19 potvrđen kod 214 ljudi, preminule još dve osobe | Insajder\nU poslednja 24 sata kovid19 potvrđen kod 214 ljudi, preminule još dve osobe\nKoronavirusom je u poslednja 24 sata zaraženo 214 ljudi od 3.325 testiranih, dok su preminule dve osobe, saopštilo je Ministarstvo zdravlja. Trenutno se u bolnicama nalazi 390 pacijenata, a na respiratorima su 24 obolela. Od sutra će Beogradska arena moći da primi kovid pozitivne pacijente ukoliko za tim bude potrebe.\nOd početka epidemije u Srbiji je testirano 1.236.118, a kovid19 laboratorijski je potvrđen kod 36.160 osoba. Prema zvaničnim podacima, ukupno je preminulo 776 ljudi.\nMinistarstvo za rad, zapošljavanje, boračka i socijalna pitanja saopštilo je da je u 10 ustanova socijalne zaštite i domova za smeštaj odraslih i starih korona potvrđena kod osam korisnika i 10 zaposlenih.\nDo sada se od posledica oboljevanja oporavilo 1.508 ljudi, od kojih je 1.080 korisnika i 428 zaposlenih u tim ustanovama.\nEpidemiolog Predrag Kon danas je epidemijsku situaciju u Srbiji ocenio kao krajnje nestabilnu. Kako je rekao za Beograd je sledeća nedelja veoma nepovoljna, te postoji mogućnost da krajem sledeće nedelje dođe do vanredne situacije.\nOn je za TV Prva izrazio veliku zabrinutost zbog nepoštovanja mera, pre svega nenošenja maski, dodajući da se ne može očekivati da se u celoj Evropi povećava broj zaraženih i misliti da će Srbiju to zaobići.\nZbog porasta broja zaraženih ali i hospitalizovanih, Beogradska arena je pripremana za ponovni prijem pacijenata, te će od sutra u njoj biti smešteni kovid pacijenti ukoliko za tim bude potrebe.\nDoktor Vlado Batnožić izjavio je za RTS da je kapacitet Arene, uz 360 postojećih mesta, proširen za još 150 kreveta i da će se raditi u tri smene.\nEpidemiolog Branislav Tiodorović rekao je za Blic da se razmišlja o tome da bude uveden PCR test za sve koji ulaze u zemlju ili test koji dokazuje prisustvo antitela, odnosno da je osoba preležala koronu.\nGovoreći o tome šta nas očekuje u narednih mesec dana kada je reč o epidemiološkoj situaciji, Tiodorović je rekao da dolaze hladni meseci, kada je veća vlažnost, što odgovara virusu, i da će broj zaraženih zato biti u porastu.


Školski portal ‐ Novosti ‐ Uspešno završen konkurs „Knjige su u modi“\nUspešno završen konkurs „Knjige su u modi“\nNa takmičenju učenika osnovnih škola, koje na najbolji način promoviše čitanje, učestvovalo je više od 400 škola i 90 školskih biblioteka. Pred stručnim žirijem naći će se više od 5.000 likovnih i literarnih dečjih radova.\nNa konkurs „Knjige su u modi“, koji je 9. oktobra uspešno završen, stiglo je više od 5.000 literarnih i likovnih radova iz 400 škola, a čak 90 školskih biblioteka poslalo je spisak svojih aktivnosti u prethodnoj školskoj godini.\nImena pobednika, kao i onih koji su ušli u uži izbor u sve tri kategorije objavićemo u toku 62. Međunarodnog beogradskog sajma knjiga, koji će biti održan od 22. do 29. oktobra.\nS obzirom na broj pristiglih radova i izuzetno veliko interesovanje učenika, nastavnika i bibliotekara, pred našim stručnim žirijem nije nimalo lak zadatak.\nNajkreativnije likovne radove đaka od 1. do 4. razreda biraće prof. dr Zdravko Milinković, jedan od članova radne grupe za izradu nastavnih planova i programa za likovnu kulture. O najboljim pesmama i pričama, koje su pisali učenici od 5. od 8.razreda, odlučivaće Branko Stevanović, pisac i dobitnik brojnih priznanja u oblasti književnosti za decu.\nNa pitanje po kojim kriterijumima će odlučivati o pobednicima, žiri se složio da će birati kreativne radove, koji su, pre svega, podstaknuti dečjom maštom, opažanjem i slobodnim duhom.\nOsim najboljih likovnih i literarnih radova, Školski portal će nagraditi i biblioteke koje su u prethodnoj školskoj godini ostvarile značajan obim aktivnosti u radu sa decom.\nKonkurs „Knjige su u modi“ izazvao je veliko interesovanje i van granica Srbije, pa su svoja dela poslali i osnovci iz Makedonije, Bosne i Hercegovine, Republike Srpske, ali i učenici dopunskih škola na srpskom jeziku u Nemačkoj i Švajcarskoj.\nŠkolski portal se zahvaljuje svim učesnicima, malim i velikim umetnicima, njihovim nastavnicima, kao i bibliotekarima koji su svojim učešćem na konkursu pokazali da su knjige uvek u modi i dali izuzetan doprinos afirmaciji čitanja.


Macallan lansira viski inspirisan 90im sa cenom od 18.000 dolara - Lux Life luksuzni portal\nZapravo, oni su upravo predstavili svoj novi singl malt, rođen u dekadi koja se najviše povezuje sa grandž muzikom i dial-up internetom. Novo 1993 Edition izdanje predstavlja 57. flaširanje u čuvenoj Fine & Rare kolekciji, koja ide sve do 1926.godine. Ovaj viski sazrevao je u šeri buradi i hrastovini tokom dvadeset sedam godina, a sada je konačno spreman za kolekcionare, koji su spremni da plate 18.000 dolara za njega.\nKao što je i očekivano, ovom viskiju ne nedostaje ukusa – on u sebi sadrži arome vanile, citrusa, višnje, šljive i breskve, uz note cimeta, đumbira i kokica, praćene slatkom hrastovinom i crnom čokoladom. Sa samo 256 dostupnih flaša, ovaj viski se pridružuje zaista prestižnoj porodici viskija, koja u sebi sadrži neke od najekskluzivnijih singl malt ponuda.\nKako bi obeležili ovo izdanje, Macallan je angažovao fotografa Tima Vokera, koji je predstavio raspoloženje čitave ove priče na zaista specifičan način. On je fotografisao čuveni viski u stilu devedesetih, na obali reke nadomak destilerije.\nKao što smo već rekli, cena ovog viskija je 18.000 dolara, a zainteresovani ga mogu kupiti putem zvaničnoj sajta brenda.


TUŽILAŠTVO ZABRANILO: Neće biti dozvoljeno učešće haških advokata u žalbenom postupku! • HAPPYTV.RS\nTUŽILAŠTVO ZABRANILO: Neće biti dozvoljeno učešće haških advokata u žalbenom postupku!\nHaško tužilaštvo usprotivilo se zahtevu Udruženja advokata koji postupaju pred međunarodnim sudovima u Hagu da mu, u svojstvu "prijatelja suda" (amicus curia), bude dozvoljeno učešće u žalbenom postupku koji se vodi u slučaju protiv prvog predsednika Republike Srpske Radovana Karadžića.\nTužilaštvo je u dopisu od Mehanizma za krivične sudove (naslednika Haškog tribunala) zatražilo da odbije taj zahtev, jer nije potkrepljen argumentima koji bi pokazali da bi oni asistirali Žalbenom veću, a što je uslov za status "prijatelja suda".\nUdruženja advokata koji postupaju pred međunarodnim sudovima u Hagu smatra da su Karadžićeva prava u toku postupka kršena u više navrata u vezi sa obelodanjivanjem dokumenata i nedozvoljavanjem žalbi na 82 odluke suda i želi da da svoje mišljenje o tome kao "prijatelj suda".\nTo udruženje je u svom zahtevu navelo da je Karadžićev slučaj ključan, ne samo zbog žalbenog postupka u tom slučaju, već i zbog budućeg integriteta Mehanizma.\nTužilaštvo je ukazalo da je Karadžić u martu 2016. godine osuđen na 40 godina zatvora zbog genocida u Srebrenici i zločina protiv čovečnosti u Bosni i Hercegovini 1992-1995. godine.\nPrvi predsednik Republike Srpske i tužilaštvo su svoje žalbe podneli tribunalu u decembru prošle godine, u martu su podneli odgovore na žalbe, a u aprilu i dodatne žalbene podneske.\nUsmeno izlaganje žalbi trebalo bi da, kako je ranije saopšteno iz Tribunala, bude održano na prolece 2018. godine, a konacne presude se očekuju godinu dana kasnije.\nKaradžić je zatražio od Žalbenog veca da odbije žalbeni zahtev tužilaštva - da ga osudi na kaznu doživotnog zatvora, dok je svojom žalbom tražio oslobadajucu presudu.\nŽalba tužilaštva Haškog tribunala ima 89 strana, a Karadžićeva žalba 233 strane.


Obama proglasio vanredno stanje\n06.10.2016. 19:40h 25.04.2017. 21:26h\nGuverner Floride Rik Skot upozorio je da će uragan Metju verovatno zadržati klasifikaciju četvrte kategorije, sa vetrovima brzine 205 kilometar na čas, kada kasnije večeras bude zahvatio tu državu.\n"Vreme ističe, nema izgovora, morate da se premestite", poručio je Skot, koji je naredio evakuaciju oko 1,5 miliona ljudi. "Nažalost, biće ljudskih žrtava", dodao je guverner u nastojanju da pokaže ozbiljnost situacije, prenosi Glas Amerike.\nGuverner Floride je angažovao ukupno 2.500 pripadnika Nacionalne garde koji će pomoći ljudima da se evakuišu na sigurno.\nGuverner Džordžije Natan Dil naložio je takođe evakuaciju više od pola miliona ljudi koji žive duž cele obale ove savezne države. On je rekao da svi koji žive u šet priobalnih okruga trebalo da se sklone na sigurno, prenosi AP.\nPrema najavama meteorologa, snažni vetrovi i obilne padavine izazvane uraganom mogli bi da da se osete u Džordžiji u četvrtak uveče. U priobalnom delu Džordžije nije bilo od uragana Flojd 1999. godine.\nAmerički predsednik Barak Obama danas je proglasio vanredno stanje na Floridi kojoj se približava uragan Metju, saopštila je Bela kuća.\nSTIŽE METJU Najsnažniji uragan do sada preti da uništi Jamajku, građani spremaju zalihe hrane i vode\nuragan Metjufloridaevakuacijadžordžija2 milionavetrovi


Prvi sastanak Zajedničkog konsultativnog odbora civilnog društva između EU i Srbije biće održan 21. jula u Privrednoj komori Srbije. Skup će otvoriti potpredsednik Privredne komore Srbije, Miroslav Miletić, a u uvodnom delu učesnicima će se obratiti ministar za rad, zapošljavanje, boračka i socijalna pitanja, član Evropskog ekonomskog i socijalnog komiteta Cveto Stančić i predsednik UG sindikata “Nezavisnost”, Bransilav Čanak.\nNa sastanku će, između ostalih, učestvovati i šef pregovaračkog tima za vođenje pregovora o pristupanju RS EU, Tanja Miščević, kao i šef Sektora za evropske integracije Delegacije EU u Srbiji Frejk Janmat.\nTeme o kojima će se razgovarati su trenutni odnos između EU i Srbije u procesu pristupanja, proceduralni aspekti funkcionisanja Zajedničkog konsultativnog odbora EU i Srbije, kao i uloga civilnog društva u procesu proširenja.\nZajednički konsultativni odbor civilnog društva između EU i Srbije je jedno od tela osnovanih u okviru Sporazuma o stabilizaciji i pridruživanju između EU i Srbije, koji omogućava da civilno društvo prati napredak naše zemlje u evropskim integracijama i u tom smislu daje preporuke Vladi Republike Srbije i institucijama EU.\nIzvor: Vebsajt Kancelarija za evropske integracije, 20.07.2015.


Rekordan pad nataliteta\nFoto: AP/ Visar Kryeziu, Youtube/ U.S. Embassy Pristina Kosovo, Shutterstock / RAS Srbija\n- Ako se nastavi trend povećanja broja novih slučajeva obolelih od kovida-19, biće teško da prihvatimo sve pacijente, a Kosovo nije uspelo da obezbedi specijalnu bolnicu za kovid - rekao je za Radio Slobodna Evropa Valjbon Krasnići, direktor Univerzitetsko-kliničko-bolničkog centra Kosova.\nVakcinisali nula građana, a odbili pomoć\nPolitička borba je za vlasti u Prištini ispred borbe za život.\nOdmah po pristizanju prvog kontingenta vakcina, Beograd je poslao određeni broj cepiva za stanovnike na severu Kosova i Metohije. Taj potez izazvao je reakciju Prištine, koja je vakcine proglasila ilegalnim, jer ih tamošnje regulatorno telo nije odobrilo.\n- Mnoga preduzeća su zatvorena, bankrotirala ili nisu u stanju da održe broj zaposlenih - rekao je Mujku, a prenosi "Danas".


Razmatrani izvještaji – jednostrani – Zvornik Danas\nNaslovna/VIJESTI/Politika/Razmatrani izvještaji – jednostrani\nPredstavnici Koalicije „Domovina“ poručili su da neće učestvovati u skupštinskom izjašnjavanju o izvještajima o analizi i planu aktivnosti o pitanju traženja nestalih, istraživanju i procesuiranju ratnih zločina, te saradnji institucija Republike Srpske sa Haškim tribunalom u prošloj godini.\nPoslanici ove koalicije Senad Bratić i Nedim Čivić smatraju da su izvještaji jednostrani.\n„Izvještaj o traženju nestalih i poginulih je jednostran, ne može da predstavi prava dešavanja na prostoru BiH jer govori samo o stradanjima srpskog naroda, a ne govori o žrtvama iz reda Bošnjaka i Hrvata“, rekao je Bratić novinarima u pauzi sjednice Narodne skupštine Republike Srpske.\nOn je naglasio da bi bilo puno korektnije i ustavnije da je izvještaj pokazao pravi odnos žrtava na prostoru BiH bez obzira na nacionalnu pripadnost, te da je trebalo da obuhvati stradanje i civilnih žrtava rata.\nPoslanik Nedim Čivić rekao je da i izvještaj o saradnji sa sudom u Hagu govori samo o osumnjičenima i osuđenima za ratne zločine.\nZa Čivića su posebno sporni predloženi zaključci u kojima se traži da Vlada Srpske iz budžeta izdvaja novac za porodice i odbranu lica protiv kojih vode sudski sporovi u Hagu.\nIzvještaj o analizi i planu aktivnosti o pitanju traženja nestalih, istraživanju i procesuiranju ratnih zločina i Izvještaj o saradnji institucija Republike Srpske sa Haškim tribunalom za period od 1. januara do 31. decembra 2014. godine razmatrani su u današnjem dijelu sedme redovne sjednice Narodne skupštine Republike Srpske.\nizvjestaj koalicija domovina narodna skupština rs\nDodik: Vučić u pravu, Evropska komisija laže\nRuske vakcine stigle u Republiku Srpsku\nBorci Zvornika ogorčeni presudom Srećku Aćimoviću


Beograd 24. oktobar 2017. 15:00\nInače, 18. oktobra obeleženo je 26 godina otkako je 70 civila hrvatske nacionalnosti stradalo u selu Lovas. Tog oktobra 1991. ubili su ih pripadnici lokalne srpske civilno-vojne vlasti, paravojnih jedinica "Dušan Silni" i Teritorijalne odbrane iz Valjeva. Povodom godišnjice zločina u Lovasu, pravna zastupnica žrtava održala je javni čas o ovom događaju u prostorijama Fonda za humanitarno pravo. Objasnila da je napad na Lovas organizovan iz tri pravca, da je počeo ujutro 10. oktobra tako što je otvorena artiljerijska paljba po hrvatskim kućama, da su bacane i bombe, da su kuće paljene, da su Hrvati izvođeni i ubijani na ulicama, da je glavni u selu postao Ljuban Devetak, koji je i insistirao kod generala Dušana Lončara da se krene na Lovas.\nRočište za "Ćušku"\nU četvrtak, 26. oktobra, zakazan je nastavak suđenja za zločine u predmetu "Ćuška". Toplica Miladinović i još 11 okrivljenih terete se da su, kao pripadnici 177. vojnoteritorijalnog odreda Peć, tokom aprila i maja 1999. u selima Ljubenić, Ćuška, Pavljan i Zahać (Peć, Kosovo) ubili najmanje 109 albanskih civila. Jedna od svedokinja, Ifete Čeku, opisala je kako su pripadnici vojske i policije od članova njene porodice uzeli sve vredne stvari i novac, maltretirali ih, ubili njenog strica i oca, a zatim naredili da zajedno sa ostalim meštanima Ćuške krenu za Peć.


Kina: Učenica želi da bude “korumpirani funkcioner“. · Global Voices na srpskom\nPrevod objavljen 14/09/2009 21:10 GMT\nPročitajte članak na Français, বাংলা, Italiano, Malagasy, Español, Aymara, bahasa Indonesia, English\nPrvog septembra, prvog školskog dana u Kini, dnevni list Guangzhou’s (Southern Metropolitan Daily) intervjuisao je nekoliko đaka u osnovnoj školi o njihovim životnim ciljevima. Jedna učenica je rekla novinaru da je njen san da “postane funkcioner”. Kada je novinar upitao kakav funkcioner bi želela da bude, devojčica je odgovorila da želi da “bude korumpirani funkcioner. Korumpirani funkcioneri imaju puno lepih stvari”


Izložba učeničkog preduzetništva | Palelive.com\nPočetna Regija Foča Izložba učeničkog preduzetništva\nFOČA – U Gradskom muzeju u Foči večeras je otvorena izložba preduzetništva učenika Srednjoškolskog centra iz ovog grada.\nEnergetsko kamenje koje štiti od negativne energije i zračenja elektronskih uređaja, drvene kutije za nakit, police, stolovi i stalci za vino, samo su neki od izloženih predmeta, koje su osmislili fočanski srednjoškolci.\nZa sedam godina koliko postoji, kroz preduzetničku sekciju prošlo je više od 200 učenika.\nOsnovni cilj je da se kod mladih podstakne kreativnost i preduzetnički duh, kojim se, kako ističu profesori Srednjoškolskog centra, Fočaci ne mogu baš pohvaliti, te da učenici ovladaju osnovnim zakonitostima tržišta.\n„Mislimo da Foča spada u one krajeve BiH u kojima preduzetništvo nije dovoljno razvijeno i na ovaj način pokušavamo da promijenimo tu sliku. Učenici prolaze cijeli poslovni ciklus preduzeća, od ideje, preko razrade biznis plana i istraživanja tržišta, do pravljenja proizvoda, učestvovanja na sajmovima i na kraju do zatvaranja preduzeća“, rekla je profesor Branka Grujičić.\nNJena koleginica Vesna Bodiroga ističe da su učenici naučili da prolaz na tržištu imaju jednostavnost, praktičnost i funkcionalnost.\n„To se pokazalo i na sajmovima u Sarajevu, na kojima smo prodali najviše praktičnih proizvoda, poput rasklopive police, kućica za ptice, lustera od papira i kanapa i mnogih drugih za koje smo osvojili dosta nagrada“, rekla je Bodiroga.\nUčenik trećeg razreda Srednje šumarske škole Sergej Šubara sa svojim drugarima osmislio je stalak za vino. „Sigurno je da će neki od nas nakon završene srednje škole iskoristiti ovo znanje za pokretanje poslovnih ideja“, rekao je Šubara.\nIzložba učeničkog preduzetništva sastavni je dio Majskih dana duhovnosti, kulture i sporta.\nPrethodni članakStaze na Jahorini ispunjavaju uslove za „Evropa kup 2015“\nNaredni članakUgroženo svjetsko dobro


„Frenk“ je komedija o ambicioznom muzičaru koji shvata da je zagrizao prevelik zalogaj kad se pridružuje neobičnom rok bendu čiji je vođa misteriozni i enigmatični Frenk – muzički genijalac koji stalno nosi ogromnu plastičnu glavu.\n„Frenk“ je komedija o mladom ambicioznom muzičaru Džonu, koji shvata da je zagrizao preveliki zalogaj kad se pridružuje ekscentričnim pop muzičarima koje predvode misteriozni i enigmatični Frenk i njegova zastrašujuća saradnica Klara. Frenkova jedinstvenost leži u činjenici da on pravi muziku isključivo radi radosti stvaranja – i u tome što nosi ogromnu plastičnu glavu. Posle čupavog početka, Džon ugađa članovima benda, i svi odlaze u šumsku kolibu da snime album. Zajedno s njegovim uticajem raste i kreativna napetost i celokupan smisao života benda doveden je u pitanje.


Iako je njegov naslednik u vezi sa popularnom pevačicom već dve godine, nikada nije želeo da komentariše navode pojedinih medija da Brena i on ne odobravaju njihovu vezu, ali je sada odlučio da kaže šta ima na temu romanse Filipa i Aleksandre.\nSlobodan Boba Živojinović (54) rekao je kako se raduje unucima, te da bi voleo da ih što pre dobije.\n"SEKS ZA MENE NIJE PREVARA" Lepa Brena otkrila da bi se Boba i ona SIGURNO RAZVELI da nisu uradili JEDNU STVAR\n- Jedva čekam da postanem deka. Aleksandra je predivna osoba, drago mi je što su ona i Filip zajedno. Super se slažu, tako da sa nestrpljenjem očekujem unuče, ali, naravno, to zavisi od njih. Bilo bi lepo da to bude već iduće godine, iako će oni o tome odlučiti. Podršku imaju, voleo bih da im napravimo pravu domaćinsku svadbu kakva nama dolikuje - rekao je Boba, te dodao da je imao jedan zahtev za sina kad je u pitanju pravljenje svadbenog veselja.\n- Zamolio sam Filipa da mi kaže bar nekoliko meseci ranije zbog priprema. Da ne bude danas za sutra - zaključio je nekadašnji teniser za Gloriju.\nBoba Živojinović je otvorio dušu i o krizi u odnosu sa suprugom Lepom Brenom, a šta je imao da kaže o tome pogledajte OVDE.\nOvo je najprovokativnije izdanje Aleksandre Prijović do sada


Mobilni timovi za inkluziju Roma u Vladičinom Hanu, – Info Aktivist\nMobilni timovi za inkluziju Roma u Vladičinom Hanu,\nMobilni timovi su prepoznati kao efikasan model podrške na lokalnom nivou, koji povezuje ključne aktere u zajednici: koordinatore za romska pitanja, pedagoške asistente, zdravstvene medijatore, predstavnike Centra za socijalni rad i Nacionalne službe za zapošljavanje. Cilj osnivanja timova je prepoznavanje i sagledavanje realnih potreba romske populacije na terenu, kao i utvrđivanje podrške koja je potrebna kako bi se poboljšao njihov sveukupni položaj, a u skladu sa Strategijom za socijalno uključivanje Roma i Romkinja u Republici Srbiji 2016-2025.\nBrankica Jeremić, ključni ekspert za socijalnu inkluziju, predstavila je ciljeve i svrhu obuke, naglasivši da : „Treningu koji smo organizovali prisustvovali su predstavnici četiri lokalne samouprave, od ukupno dvadeset koji su obuhvaćeni obukama, a u kojima će biti oformljeni mobilni timovi. Tokom radionice smo, između ostalog, razgovarali o konceptu socijalnog uključivanja, značaju intersektorske saradnje, kao i potencijalnim institucionalnim modelima koji na nivou lokalnih samouprava omogućavaju koordinisanu politiku socijalnog uključivanja“, i dodala: „Podaci koje mobilni timovi prikupe, biće obrađeni i analizirani, nakon čega će se pristupiti izradi operativnih planova. Svaka jedinica lokalne samouprave će na osnovu podataka sa terena napraviti svoj operativni plan čiji će cilj biti doprinos rešavanju identifikovanih problema i to prema utvrđenim prioritetima. Predstavnici lokalnih samouprava će tokom celog procesa imati podršku projekta.“\n„Smatram da je ovaj projekat veoma značajan za Vlasotince. Konkretno u Vlasotincu postoje dve mahale koje su prenaseljene, i mi smo imali niz sastanaka na kojima smo razmatrali rešenja za rasterećenje tih naselja“, rekao je Srđan Antić, kordinator za romska pitanja opštine Vlasotince i dodao: “Mobilni timovi su odličan alat koji će nam pomoći da u potpunosti sagledamo situaciju i prilagodimo rešenja tako da budu realna, funkcionalna, izvodiva i dugoročna.“\n„U Aleksincu postoje dva romska naselja u gradu, i jedno van grada. To je svima dobro poznato naselje Prćalovica sa nerešenim stambenim pitanjem. Uz ovaj projekat očekujem da ćemo uspeti da doprinesemo pronalaženju rešenja ne samo za ova naselja, već i za druge izazove sa kojima se Romi suočavaju u oblasti obrazovanja, socijalne i zdravstvene zaštite i zapošljavanja. Centar za socijalni rad ima veliki broj korisnika, u svakodnevnm smo kontaktu sa romskom populacijom, i ono što mogu da kažem jeste da svi moramo da učinimo napor, svi resursi na teritoriji naše opštine treba da daju svoj doprinos pronalaženju rešenja. Socijalno uključivanje Roma nema značaj samo za njihov život već i za podizanje opšteg životnog standarda.“, istakla je Jasmina Nikolić, direktorka Centra za socijalni rad opštine Aleksinac.\nPrevious Post:Tribina o sličnostima jezika u Preševu\nNext Post:Izložba zidnih novina u Preševu


Zajednička sjednica vlada Srpske i Srbije biće održana danas u Beogradu, a ministri će razmotriti nove mogućnosti i projekte za dodatno jačanje privrednih, saobraćajnih, kulturnih i drugih veza.\nTo će biti prva zajednička sjednica u mandatu ove Vlade Srbije, a Srpska je već spremila preliminarni spisak tema o kojima se još pregovora sa zvaničnim Beogradom. Vlade bi trebalo da analiziraju stepen dosadašnje saradnje kroz zajedničke projekte i razmotre nove mogućnosti kako bi olakšale poslovanje privrednim subjektima sa obje strane Drine. Na zajedničkoj sjednici vlada dominiraće i teme iz oblasti građevinarstva i saobraćaja.\nMinistarka za prostorno uređenje, građevinarstvo i ekologiju RS Srebrenka Golić kaže da će sa kolegama iz srpske Vlade prečešljati projekte koji su aktuelni duže vrijeme. Jedna od tema biće i priznavanje takozvane velike licence za građevinska preduzeća.\n- U Srpskoj i Srbiji nije isti način izdavanja tih licenci. Kod nas je to nešto jednostavnije, ali nadam se da ćemo se dogovoriti na koji način bi već izdate licence u Srpskoj bile priznate u Srbiji i obrnuto - rekla je Golićeva i dodala da će biti riječi i o zaštiti životne sredine, odnosno o zbrinjavanju otpada.\nJedna od tema biće i Nacionalni park "Drina" nakon što je Narodna skupština RS usvojila Zakon o Nacionalnom parku "Drina" s krajnjim ciljem da on bude stavljen pod zaštitu UNESKO-a.\nNa stolu će biti i nekoliko informacija iz oblasti saobraćaja i to mahom one koje se odnose na dodatne veze Srpske i Srbije. U Ministarstvu saobraćaja i veza RS kazali su da će biti razmatrano potpisivanje memoranduma iz oblasti poštanskog saobraćaja i telekomunikacija i aktivnosti u vezi sa izgradnjom mosta kod Bratunca i autoputa Beograd - Sarajevo.\n- Biće riječi o uspostavljanju redovnog saobraćaja muzejskog voza "Nostalgija" na Muzejskoj pruzi uzanog kolosijeka Mokra Gora - Višegrad - kazali su u Ministarstvu saobraćaja i veza RS.\nU Ministarstvu prosvjete i kulture RS su istakli da će sa kolegama iz Srbije potpisati memorandum o saradnji u periodu od 2017. do 2021. godine. Unapređenje saradnje sa Srbijom planiraju i u Ministarstvu poljoprivrede, šumarstva i vodoprivrede RS. Ministar Stevo Mirjanić je na nedavnom sastanku sa delegacijom Ministarstva poljoprivrede i zaštite životne sredine Srbije ocijenio da je dosadašnja saradnja bila uspješna, ali da treba da bude proširena.\nPremijerka Srbije Ana Brnabić rekla je nedavno da Srpska i Srbija mnogo stvari mogu da iskoriste u perspektivi i da je regionalna saradnja izuzetno značajna. Naglasila je da je rad na izgradnji mosta koji povezuje Ljuboviju i Bratunac pravi pokazatelj za to.\nSporazum o uspostavljanju specijalnih paralelnih odnosa između Srpske i Srbije potpisan je u septembru 2006. godine i on je temelj za saradnju Banjaluke i Beograda.\nRS i Srbija su proteklih nekoliko mjeseci zajednički radile na tekstu deklaracije o opstanku srpskog naroda. Prvi nacrt deklaracije trebalo bi da bude završen do polovine mjeseca, poslije čega će se sastati svi učesnici na nivou radne grupe zadužene za njenu izradu da bi finalizirali proceduru i uputili dokument u javnost.\nDeklaracija će obuhvatiti i prava na upotrebu srpskog jezika i ćiriličnog pisma te izučavanje i njegovanje kulture i istorije s ciljem očuvanja srpskog nacionalnog interesa u regionu.\nNeke od tačaka dnevnog reda\n* priznavanje licenci za građevinska preduzeća\n* zaštita Nacionalnog parka "Drina"\n* zbrinjavanje otpada\n* izgradnja mosta Bratunac - Ljubovija\n* izgradnja brze ceste Beograd - Sarajevo\n* uspostavljanje redovnog saobraćaja muzejskog voza Mokra Gora - Višegrad


POTPUNA TRANSFORMACIJA Nadežda Biljić pokazala šta je to KORIGOVALA na sebi, komentari pljušte sa svih strana!\nUčesnica prve sezone rijalitija "Zadruga" pokazala je svima novo izdanje i mnoge ostavila u šoku, dok se ispod njene nove objave na društvenim mrežama može pronaći veliki broj podeljenih komentara.\nPevačica Nadežda Biljić korigovala je svoj osmeh. U jednoj privatnoj stomatološkoj ordinaciji, ova pevačica je stavila nove zube i sada izgleda poprilično drugačije nego ranije.\nNadeždu su ranije često na društvenim mrežama prozivali zbog toga kako njeni zubi izgledaju, i očigledno je da su svi ovi komentari uticali na nju pa je ona odlučila da svoje prirodne zube zameni.\nNadežda Biljić sada\nNadežda Biljić angažovala je čak pet stručnjaka zbog velikog problema sa kojim se dugo bori, a više o tome pogledajte klikom na link.\nULOŽILA PARE OD ZADRUGE Maja je bila jedna od najzgodnijih učesnica Zadruge, a po napuštanju rijalitija korigovala je OVO


DANAS JE U VOGOŠĆI BILA SVADBA Gosti pili,pa pucali, stiglo nekoliko policijskih patrola...\nTri osobe uhapšene su danas u općini Vogošća zbog izazivanja opće opasnosti na svadbenom okupljanju organizovanom za vrijeme zabrane većih okupljanja, potvrdio je Mirza Hadžiabdić iz Odjeljenja za odnose s javnošću MUP-a Kantona Sarajevo. Sarajevska policija obaviještena je danas oko 14:20 sati da je došlo da upotrebe oružja na lokalitetu ulice Miholjići, na području Općine Vogošća. Odmah po dojavi upućeno je više patrola policijskih službenika koji su potvrdili da je prijava osnovana, te da se radilo o svadbenom okupljanju.\nNadležni organi su, podsjećamo, ranije donijeli naredbe kojima se zabranjuju veća okupljanja s ciljem prevencije širenja koronavirusa.\n“Daljim operativnim radom policijski službenici su otkrili koje su osobe učestvovale u izvršenju krivičnog djela Izazivanje opće opasnosti, te su slobode lišene tri osobe, koja su smještena u prostorije za zadržavanje Jedinice za osiguranje objekata i zadržavanje osoba lišenih slobode Uprave policije MUP-a KS”, saopćeno je iz MUP-a KS.\nO svemu je upoznat dežurni tužilac Kantonalnog tužilaštva Kantona Sarajevo po čijem ovlaštenju su policajski službenici Uprave policije izvršili uviđaj na mjestu događaja i tom prilikom pronašli čahure nastale usljed upotrebe oružja.\n“Na osnovu usmene naredbe dežurnog sudije Općinskog suda u Sarajevu izvršen je pretres jednog vozila u kojem je pronađen jedan pištolj, a potom i jedne kuće u kojoj je, takođe, nađen jedan pištolj, a koji se dovode u vezu sa izvršenjem krivičnih djela Izazivanje opće opasnosti i držanje oružja bez odobrenja nadležnog organa”, stoji u saopćenju.\n“Upozoravamo sve one koji se u ovoj situaciji uzrokovanoj pandemijom koronavirusa ponašaju neodgovorno i ne poštuju naredbe nadležnih organa da će biti sankcionisani u skladu sa zakonom, pogotovo ukoliko svojim ponašanjem dodatno uznemiravaju javnost, kao što je bio danas slučaj, gdje su, osim okupljanjem, dodatno i upotrebom oružja, izazvali nepotrebnu opasnost po građane koji žive na ovom lokalitetu”, navodi MUP KS.


Arhiva - Vojno osoblje stoji pored borbenog aviona A-10C Tanderbolt, na aerodromu u Kandaharu, Avganistan, 32. januara 2021.\n"Postiže se napredak", rekao je ambasador Zalmai Kalilzad, američki specijalni predstavnik za pomirenje u Avganistanu, članovima pododbora za nacionalnu bezbednost Odbora za nadzor doma, odbijajući da da više detalja u suviše otvorenom okruženju.\n"Radimo na repozicioniranju naših mogućnosti za borbu protiv terorizma, uključujući zadržavanje imovine u regionu", rekao je zakonodavcima Dejvid Helvi, vršilac dužnosti pomoćnika ministra odbrane za indo-pacifička pitanja.\n"Razmatramo mogućnosti u regionu", dodao je Helvi. "Planiranje za to je u toku".\nU mesecu nakon što je američki predsednik Džo Bajden najavio da će nastaviti sa povčalenjem, koje je prvi put dogovoreno sporazumom između talibana i administracije bivšeg američkog predsednika Donalda Trampa, najviši zakonodavci obe stranke više puta su izrazili zabrinutost - i to ne samo o sposobnosti američkih snaga da se vrate u Avganistan i obračunaju sa terorističkim grupama kao što su al-Kaida i Islamska država.\n"U Avganistan smo uložili ogromnu sumu u dolarima, životima, desetinama hiljada ranjenih. Pa ipak, tu smo", rekao je u utorak senator Angus King, registrovan kao nezavisni zakonodavac, opisujući bezbednosnu situaciju kao "diskutabilnu".\n"Znaćemo za godinu dana ili malo više", dodao je King, rekavši da je moguće da će se SAD "vratiti tamo gde smo bili 2001.".\n"Činjenica da je predsednik izabrao ovaj datum, 20. godišnjicu najstravičnijih terorističkih napada u istoriji naše nacije, ukazuje da je ovo bila kalendarska politička odluka", rekao je Inhofe. "Nije se zasnivala na uslovima na terenu, što je snažna dvopartijska preporuka koju je Kongres dao i republikanskim i demokratskim predsednicima tokom poslednje decenije".\nPodstičući takvu zabrinutost, nedavne procene odbrane i obaveštajnih službi ukazale su na pogoršanje situacije na terenu u Avganistanu.\nPrema američkim snagama i Avganistanu, napadi na avganistanske snage bezbednosti skočili su za 37 odsto u prva tri meseca 2021. u poređenju sa istim periodom pre godinu dana, što je povećanje koje je generalni inspektor Ministarstva odbrane u izveštaju objavljenom u utorak opisao kao "istorijsko".\nU procenama američke Obaveštajne odbrambene agencije (DIA) dalje se kaže da su talibanske snage rani deo godine provele pripremajući se za velike ofanzive protiv avganistanskih vladinih snaga, a od februara su opkolile pet glavnih gradova pokrajina.\nA ono što su akcije avganistanskih snaga bezbednosti preduzele kao odgovor na napade talibana bilo je neefikasno.\n"DIA je izvestila da ovi napadi nisu postigli ništa od strateškog značaja", kaže se u novoobjavljenom izveštaju o vladinim ofanzivama.\nBaš kao što zabrinjava neke poslanike, najnoviji obavještajni podaci sugerišu da talibani još uvijek nisu uspeli da ispune svoju obavezu prekida veza s al-Kaidom.\nU četvrtak je Helvej priznao da je poštovanje sporazuma od strane Talibana "vremenom bilo neujednačeno".\nAli Kalilzad, koji je pomogao u pregovorima o sporazumu, nagovestio je da se stvari mogu promeniti kada su u pitanju Talibani i al-Kaida.\nz, rekao je zakonodavcima, ponavljajući komentare koje je dao ranije tokom nedelje, kada je uveravao zakonodavce da su, iako je potrebno više, talibani "značajno ispunili svoje obaveze".\n"Ali još uvek nismo zadovoljni i pritiskamo ih za još", rekao je Kalilzad. "Ne može nas voditi razmišljanje da će oni napraviti pravi izbor koji bismo mi želeli. Ali istovremeno, ne bi trebalo da zatvorimo vrata toj mogućnosti."


Vlade u sajber prostoru – Nadlanu.com\nObjavljeno 29. dec 2010. / 11:28:24\nLONDON, 29. decembar 2010. (FoNet) – Pošto je internet sajt Vikiliks objavio silne američke poverljive dokumente, razne vlade su udvostručile napore da uspostave veću kontrolu nad informacijama i nad složenom tehnologijom koja omogućava njihovo objavljivanje na Internetu, piše danas Fajnenšl tajms.\nOvakav trend zabrinjava one koji smatraju Internet najvišom demokratskom silom van domašaja vlada, prenosi BBC.\nDok Kina i drugi autoritarni režimi već dugo vreme kontrolišu pristup informacijama, nastavlja list, sada im se pridružuju zemlje poput Sjedinjenih država koje su ogorčene zbog nedavnog objavljivanja američkih diplomatskih depeša na sajtu Vikiliks.\nStručnjaci upozoravaju da bi naglasak na bezbednosti informacija mogao da otvori put većem prisustvu vlada u sajber prostoru. Motivi i pristupi zemalja se razlikuju.\nMada američki političari tvrde da nisu vršili pritisak na kompanije da prekinu poslovne veze sa Vikiliksom, javne pretnje adminsitracije da će preduzeti zakonske mere protiv sajta i njegovog osnivača Džulijana Asanža, sigurno nisu prošle nezapažene, primećuje Fajnenšl tajms.\nDeda Mraz proteran iz Sarajeva


"Nasa Borba" - Bez radikalnih reformi SRJ nema perspektivu\nZAVRSENO SAVETOVANJE JUGOSLOVENSKIH EKONOMISTA\nBez radikalnih reformi SRJ nema perspektivu\nRazvojna, investiciona, poreska, valutna, cenovna, kreditno-monetarna i carinska politika moraju biti u funkciji unapredjenja i povecanja izvoza\nHerceg Novi. - Stanje ekonomsko finansijskih odnosa sa inostranstvom moze se znatno pogorsati ako se sankcije i njihov spoljni zid duze zadrze, pa je nuzno da Jugoslavija ucini sve sto je u njenoj moci kako bi se one definitivno eliminisale, a potom sto pre normalizovali odnosi sa medjunarodnim organizacijama i institucijama, osnovna je poruka sa upravo zavrsenog savetovanja jugoslovenskih ekonomista koje je organizovalo Naucno drustvo ekonomista Jugoslavije.\nBez toga i bez otklanjanja brojnih unutrasnjih ogranicenja, priliv strane akumulacije nece biti zadovoljavajuci, a bez nje nije moguce obezbediti nuzan nivo investicija koji bi omogucio zadovoljavajuci razvoj jugoslovenske privrede. Naprotiv, ona ne moze ostvariti nikakav rast u postojecim okolnostima i moguce je da se drustveni proizvod znatno smanji, sto bi neminovno vodilo daljem povecanju nezaposlenih i osiromasenju stanovnistva sa nesagledivim nepovoljnim socijalnim i ekonomskim posledicama, porucuju ekonomisti.\nRazvojna, investiciona, poreska, valutna, cenovna, kreditno monetarna i carinska politika moraju biti u funkciji unapredjenja i povecanja izvoza bez cega nema sansi da se prevazidje tesko stanje u sferi ekonomsko- finansijskih odnosa sa inostranstvom. Preduslov za to je i proces transformacije postojecih drustvenih i drzavnih preduzeca koja imaju uslove za razvoj i forsiranje razvoja malih i srednjih preduzeca svih oblika vlasnistva, a kao i u vecini drugih zemalja, neophodno je da jugoslovenski izvoz uziva podrsku jedne specijalizovane banke za kreditiranje i osiguranje izvoznih poslova.\nBez brzog ukljucivanja u svetsku zajednicu i bez bitnog napretka u tranziciji odnosno, ako izostanu radikalne drustvene i ekonomske reforme, jugoslovensko drustvo i privreda nemaju perspektivu, stoji u tradicionalnoj poruci ekonomista svim nosiocima kljucnih odluka u ovoj zemlji.


Zajedničkom saradnjom Vlade KS i Općine Vogošća riješiti status preduzeća Bags – Energotehnika – Općina Vogošća\nZajedničkom saradnjom Vlade KS i Općine Vogošća riješiti status preduzeća Bags – Energotehnika\nNa današnjem sastanku koji je održan sa Premijerom Vlade Kantona Sarajevo Konaković Elmedinom, ministrom Komunalne privrede i komunalne infrastrukture KS Hasanspahić Senadom, predstavnicima preduzeća Bags – Energotehnike i Općinskim načelnikom Smajić Edinom na čiju je inicijativu sastanak i održan, razgovaralo se o stanju u kojem se preduzeće nalazi kao i o problemima zagrijavanja toplotnom energijom građana općine Vogošća.\n„Imamo jedan administrativni problema, a to je da Vlada KS nije vlasnik cjelokupnog kapitala i ne može sama donositi odluke. Potrebni su nam mali dioničari kako bismo neke od ideja sa današnjeg sastanka realizovali. Dogovorili smo se da u narednoj sedmici nastavimo priču o rješavanju problema u Bags – Energotehnici. Danas smo našli nekoliko dobrih opcija. Imamo spremnost resornih ministarstava a posebno lokalne zajednice i načelnika Smajića i naravno punu podršku Vlade KS da se ovaj problem riješi. Ohrabreni smo i novim menađmentom koji je uspio u kratkom vremenskom periodu pripremiti informacije kojima mi nismo vladali. Na tragu smo da se jedan ozbiljan i komplikovan problem riješi do početka grejne sezone, ako ne onda u narednoj godini sigurno“, rekao je premijer Konaković.\nMinistar komunalne privrede i infrastrukture Senad Hasanspahić je rekao „da se briga od strane Općine Vogošća i Vlade KS o stanju u preduzeću Bags – Energotehnika nastavlja u pozitivnom trendu. Za prošlu grejnu sezonu izdvojeno je 700 000 KM i to je bila jedna od najboljih grejnih sezona u općini Vogošća. Na današnjem sasatanku je napravljen koncept za rješavanje problema koje ima preduzeće Bags – Energotehnika.“.\n„Ja iz ugla načelnika Općine Vogošća artikulišući probleme koji imaju građani Vogošće već duži niz godina govorim o konceptu restruktuiranja preduzeća Bags – Energotehnike koji podrazumjeva pripajanje sistemskim preduzećima KJKP „Vodovod i kanalizacija“ Sarajevo u smislu isporuke vode i KJKP „Toplane„ Sarajevo kada je u pitanju isporuka toplotne energije, najbolje rješenje. Naše strateško opredjeljenjeje da se komunalna privreda u potpunosti pokriva kompanijama, a naša želja je da to bude holding komunalne privrede Kantona Sarajevo, jer će se tako lakše rješavati pitanje grijanja. Prošla godina je bila skora pa misija nemogućeg da se radi isporuka toplotne energije u Vogošću ali zahvaljujući izuzetnom angažmanu Vlade KS i izuzetnoj podršci premijera Konakovića i ministra Hasanspahića mi smo imali dobro grijanje. Pred nama su još uvijek ne razriješeni suštinski problemi u ovoj kompaniji, oni se rješavju, trasiraju i traže vremena jer su jako složeni. Jako je važno da smo na današnjem sastanku dobili obećanje da ćemo i ove godine imati sistem grijanja. Već postoje određene varijante za rješavanje ovih problema i nadam se da će Vlada KS sa resornim ministarstvima ove probleme cim prije riješiti, ukoliko se to ne desi u toku ove kalendarske godine onda je to fokus na tome da se organizuje grejna sezona da bude kvalitetna kao prošle godine, a ovi procesi da se vode tokom 2017. godine kao bi se ovaj problem riješio“, istakao je načelnik Smajić.


Predsednik Putin stigao u Ljubljanu\nPredsednik Rusije Vladimir Putin doputovao je danas u Ljubljanu i odmah krenuo ka Ruskoj kapelici na alpskom prevoju Vršič gde ga čeka predsednik Slovenije Borut Pahor.\nSa aerodroma Barnik gde je Putinov avion stigao sa jednosatnim zakašnjenjem, predsednik je ka Vršiću otišao u koloni automobila u pratnji svojih ministara.\nMedju oko tri hiljade posetilaca na Vršiču je i bivši predsednik Slovenije Milan Kučan, koji je za televiziju izjavio da od posete očekuje još bolje odnose izmedju dve države.\nKučan je izjavio da se Rusija opravdano oseća ugroženom zbog postavljanja oružja NATO-a ne njene granice.\nPutin koji je u nezvaničnu posetu došao povodom stote godišnjice Ruske kapelice na Vršiču, danas će na ljubljanskom groblju Žale otkriti spomenik ruskim žrtvama u Prvom i Drugom svetskom ratu, a predvidjena je i radna večera s rukovodstvom Slovenije.\nRusku kapelicu na prelazu Vršič, najvišem u Sloveniji (1.611 mnm) izgradili su 1916. godine ruski ratni zarobljenici u Prvom svetskom ratu, u znak sećanja na svoje drugove koje je marta te godine, odnela snežna lavina dok su gradili put preko Vršiča.\nOd januara 1993. Društvo Slovenija-Rusija, Opština Kranjska Gora i Ambasada Ruske Federacije u Sloveniji svake poslednje nedelje u julu, na dan Svetog Vladimira, organizuju svečanost kod Ruske kapelice gde dodje i veliki broj gradjana Slovenije.


Mladima i ženama u biznisu ponuđeno 23 miliona dinara podrške - 15.03.2021, Sputnik Srbija\nMinistarstvo privrede raspisalo je javni poziv kojim je mlade ljude i žene preduzetnice pozvalo da se prijave za dobijanje savetodavnih usluga, specijalizovanih... 15.03.2021, Sputnik Srbija\nministarstvo privrede srbije, vesti\n22:46 15.03.2021 (Osveženo: 22:47 15.03.2021)\nZa podršku mogu da konkurišu mladi između 18 i 30 godina u slučaju da su potencijalni ili novoosnovani preduzetnici, kao i privredni subjekti čiji su osnivači ili vlasnice žene, odnosno u slučaju da su većinske vlasnice ili zakonske zastupnice.\nPonuđeno je šest vrsta savetodavnih usluga, od pomoći u izradi poslovnog plana do usluga kod prijava za EU programe, prenosi Tanjug.\nU širokom rasponu među 10 ponuđenih obuka su one za početnike u poslovanju, za elektronsko poslovanje, kao i one za pripreme za Jedinstveno evropsko tržište.\nUsluga mentoringa namenjena je mikro, malim i srednjim privrednim društvima i preduzetnicima, a pored razvoja poslovanja ima za cilj smanjenje broja neuspešnih privrednih subjekata.\nZa usluge, obuke i mentoring ukupno je ponuđeno 23,3 miliona dinara, a po korisniku ukupna vrednost podrške ne može preći 110.000 u bruto iznosu.\nPrijave zainteresovani mladi i žene mogu podneti do 1. aprila, a krajnji rok za završetak paketa ponuđenih usluga je kraj godine.


Završni čin fudbalske drame u domaćoj ligi: kladi se ko će u Evropu, ko u drugu ligu, a ko uzima Kup! (FOTO) – Sport na dlanu\n28/05/2020 redakcija Rubrike, Tipovanje 0\nPosle izjašnjavanja svih klubova Super lige Srbije, odlučeno je da se u okviru sezone 2019/20 odigraju preostala četiri kola, bez plej-ofa i plej-auta. Prema kalendaru za nastavak prolećnog dela sezone 27. kolo igraće se već od petka – 29. maja, a poslednje 30. kolo je na programu 20. juna. Očekivano najveću pažnju skrenuće utakmice koje će odigrati večiti rivali. Tako već u petak, u večernjem terminu (19:30) Crvena zvezda će gostovati Radu, dok dan kasnije Mladost iz Lučana dolazi na megdan Partizanu. Crveno-beli su lideri u ligi sa 69 bodova, 11 više u odnosu na drugoplasirani tim iz Humske, a nedavno su imali sjajnu uvertiru pred Rad, pobedivši Grafičar – 4:0.\nNa drugoj strani Topčiderskog brda, tim koji predvodi Savo Milošević ne bi trebalo da ima problema u utakmici protiv Lučanaca, što potvrđuje i kvota na pobedu – više nego sigurnih 1.18. Posebno zanimljivo biće u Novom Sadu, gde u goste Vojvodini dolazi uvek nepredvidiv Čukarički. Novosađani se nalaze na trećem mestu sa 55 bodova, tri manje u odnosu na Partizan, a cilj da sezonu završe kao vicešampioni nije nedostižan.


"Uopšte se NE PLAŠIM", Srbi iz DIJASPORE primili VAKCINU u SRBIJI, evo šta kažu! (VIDEO) - Naši u svetu\nObjavljeno 15/05/21 u 17:30\nDržavljani Srbije iz dijaspore, koji su se prijavili putem organizacije “Tačke povratka”, danas su dobili vakcine u hali 3 Beogradskog sajma, a pozivu su se odazvali u najvećem broju Srbi iz regiona.\nZa vakcinaciju se, kako je portal “Nova.rs” saznao na licu mesta, prijavilo oko 500 građana koji su potom dobili svoje termine. Ispred Hale 3 Beogradskog sajma danas prepodne reporteri portala Nova.rs nisu zatekli gužvu, a zainteresovane građane sreli su na punktovima za popunjavanje formulara.\n„Pre oko pola sata smo stigli u Beograd. Došli smo organizovano, preko firme, jer radim u jednoj srpskoj kompaniji u Makedoniji. Odabrao sam Fajzer vakcinu i uopšte se ne plašim. Čitava procedura ide brzo, i veoma sam zadovoljan“, kazao je Vančo Tarabunov iz Severne Makedonije za portal “Nova.rs”.\n„Rođen sam u Austriji, tamo sam i odrastao… Sada smo dobili ovu odličnu priliku da se vakcinišemo u Srbiji, a pošto sam svakako dolazio u Srbiju na odmor, odlučio sam da iskoristim i spojim lepo i korisno. Ja sam izabrao rusku vakcinu i nadam se da će sve proći u najboljem redu, uopšte se ne plašim“, rekao je Zoran iz Austrije.\n„U početku kada sam videla da imamo ovu mogućnost bila sam u dilemi da li je u redu da se prijavim ja iz Engleske i tako uzmem dozu nekoga iz Srbije, smatrala sam da to nije fer. Međutim, kažu da vakcina ima dovoljno za sve, pa sam odlučila da se prijavim… Svakako bih došla u Srbiju da posetim porodicu i zašto da ne iskoristim priliku i zaštitim se“, priča Andrea i dodaje da bi svako od nas trebalo da se vakciniše, kako bismo svi doprineli što bržem vraćanju normalnog toka života.


Hahn: Investicijama protiv vala izbjeglica\nZbog sukoba u zemljama Sjeverne Afrike 16 miliona ljudi žive kao izbjeglice (AP)\nEvropski komesar za susjedsku politiku i pregovore o proširenju Johannes Hahn izjavio je u Barceloni kako je najbolji način za stabilizaciju situacije u Sjevernoj Africi i zaustavljanje vala izbjeglica iz tog regiona povećanje investicija i otvaranje novih radnih mjesta.\n“U zajedničkom je interesu da ojačamo ekonomske veze i privučemo investitore”, rekao je Hahn novinarima nakon neformalnog skupa šefova diplomatija članica Evropske unije sa ministrima vanjskih poslova osam zemalja južnog Mediterana u Barceloni.\nKomesar je podsjetio da zbog sukoba u Siriji, Iraku i drugim zemljama Sjeverne Afrike 16 miliona ljudi žive kao izbjeglice i interno raseljena lica, prenosi Tanjug.\n“Tim ljudima se mora dati perspektiva, a njihovim domaćinima treba omogućiti da im pomognu”, rekao je Hahn.\nNa sastanku, na kojem su osim predstavnika 28 članica Evropske unije prisustvovali i ministri iz Egipta, Alžira, Libana, Jordana, Maroka, Tunisa, Izraela i palestinskih teritorija, učestvovala je i visoka predstavnica Evropske unije za vanjsku politiku i sigurnost, koja se založila bolju saradnju EU i južnih susjeda u borbi protiv terorizma.\nPredstavnici Sirije nisu pozvani na skup u Barceloni zbog brutalnih metoda predsjednika Bashara al-Assada u obračunu sa pobunjenicima.\nSpašavanje Palestinaca iz Yarmouka\nPLO pokušava dogovoriti da Palestinci iz izbjegličkog kampa Yarmouk sigurno napuste Siriju. Prošlo je sedam dana otkada je ISIL napao kamp nadomak Damaska u kojem živi 18 hiljada Palestinaca.


Da li je italijanska kriza za EU opasnija od „bregzita“? - Sputnjik Srbija\n22:31 28.10.2018 Preuzmite kraći link\nTako, makar, tvrdi londonski „Indipendent“, pozivajući sve da dobro obrate pažnju na ono što se događa.\nU središtu pažnje ovoga puta nije migrantska kriza, već nacrt italijanskog budžeta za narednu godinu. Vlada u Rimu, „prva populistička vlada u Evropi“, kako je establišment opisuje s neskrivenim nezadovoljstvom, predvidela je naredne godine budžetski deficit od 2,4 odsto italijanskog BDP-a. To je previše za ekonomiju zemlje čiji dug iznosi 131 odsto BDP-a, tvrdi Evropska komisija, i, prvi put od uspostavljanja evra, odbacuje nacrt budžeta jedne države-članice.\nItalija je dobila rok od tri nedelje da se popravi, ali lideri vladajuće koalicije, Luiđi di Majo iz Pokreta pet zvezdica i Mateo Salvini iz Lige, odgovaraju da im ne pada na pamet da postupe po naređenju iz Brisela. „Nema povlačenja“, kaže Salvini prkosno. „Nećemo promeniti ni zapetu“.\nDa li će prekomerno zaduživanje Italije, treće po snazi ekonomije evrozone, evru učiniti ono što je u slučaju mnogo manje grčke ekonomije jedva izbegnuto? I kako će sukob „populista“ iz Rima i birokrata iz Brisela uticati na politički već dovoljno nestabilnu situaciju u Evropskoj uniji?\nO ovim su pitanjima u „Novom Sputnjik poretku“ govorili diplomata Zoran Milivojević i docent na Pravnom fakultetu u Beogradu i predsednik Demokratske stranke Srbije Miloš Jovanović.\n„Spor oko italijanskog budžeta pokazuje dubinu krize Evropske unije“, smatra Zoran Milivojević. „Nije ovde reč samo o strahu od ponavljanja situacije s Grčkom, već o strahu od raspada čitavog sistema jer je kriza evrozone prešla i na politički teren. Italijanski slučaj, takođe, potvrđuje da su unutar EU u toku procesi ponovne afirmacije državnog suvereniteta. Niko ne želi da se dalje odriče svog državnog suvereniteta, čak ni u samom jezgru Evropske unije, čija administracija sad pokušava da očuva svoje pozicije“.\n„Kriza u odnosima Rima i Brisela“, napominje Miloš Jovanović, „ukazuje na krizu samog modela integracija, koja je nastala zbog nekoherentne strukture sistema u kome imate zajedničku monetu s jednom centralnom bankom, a budžeti su ostali u nadležnosti država-članica. Dosadašnjim prenosom nadležnosti EU je došla do granice da postane superdržava federalnog tipa, ali tu granicu skoro niko ne želi da pređe, što i stvara ovakve pat pozicije kojima zapravo nema leka. EU je mrtav projekat, podseća na čoveka koji je i dalje živ ali boluje od neizlečive bolesti i svi znaju da će skončati relativno brzo“.\nU sukob s Evropskom komisijom Italija je ušla namerno, o čemu svedoči i pismo koje je italijanski ministar finansija Đovani Trija uputio Briselu: „Italija je svesna da je izabrala put koji nije u skladu s pravilima EU. To je bila teška ali neophodna odluka, s obzirom na ekonomske poteškoće s kojima su Italijani suočeni, kako bi se BDP zemlje vratio na pretkrizni nivo“.\n„Italijanska vlada, jednostavno, nije imala izbora. Ovaj budžet je rezultat politike zbog koje je i izabrana, i toga se mora držati“, komentariše Zoran Milivojević, koji očekuje da će ova italijanska vlada ostati dosledna. „Ona nema manevarski prostor — ako postupi drugačije, izgubiće ono zbog čega je i izabrana i samu sebe će dovesti u dosta kompleksnu poziciju, pa i u opasnost da izgubi vlast. A ako vlada u Rimu ostane na sadašnjim čvrstim pozicijama, to znači da ulazimo u produženu krizu Evropske unije s neizvesnim ishodom i posledicama, tim pre što je Italija, posle izlaska Velike Britanije, jedna od tri vodeće države u EU, bez koje je funkcionisanje EU nemoguće“.\nKako će na ovakav stav Rima reagovati Brisel? „Njujork tajms“ komentariše da bi eventualna kazna Evropske komisije Italiji mogla da bude podsticaj za okršaj koji Di Majo i njegovi koalicioni partneri priželjkuju.\n„Ako Evropska komisija ne odgovori na izazov koji joj je upućen iz Italije, to će biti shvaćeno kao ustupak koji će predstavljati dodatni vetar u leđa svim protivnicima Brisela unutar EU na izborima za Evropski parlament narednog maja. A očekivani prodor suverenističkih stranaka samu Uniju će, u najmanju ruku, uvesti u stagnaciju“, ocenjuje Zoran Milivojević.\nDo sličnog zaključka, da se Evropska komisija sad nalazi u situaciji u kojoj nema dobrog rešenja, dolazi i Miloš Jovanović, koji objašnjava: „Jedina sankcija, predviđena EU propisima, jeste finansijska kazna u visini 0,2 odsto BDP-a, što u slučaju Italije iznosi oko 3,4 milijarde evra. I tu već dolazimo do paradoksa — s jedne strane tražite da deficit bude manji, a sa druge strane, predviđenom kaznom taj deficit još i povećavate. Ali to nije problematično samo s logičke strane, već i politički, jer EK ne može da ne reaguje, a opet, eventualnom kaznom Brisel bi dao još jedan argument svojim protivnicima, ne samo u Italiji već i širom Evrope. Zato i mislim da će EK pokušati da pronađe nekakav kompromis, da neće trenirati strogoću i da će pokušati da nađe rešenje koje bi svima sačuvalo obraz, pogotovo što je EU već opterećena problemima, od ’bregzita‘ do oslabljenih pozicija Angele Merkel u Nemačkoj i Emanuela Makrona u Francuskoj, i nova velika kriza joj ni najmanje nije potrebna“.\nbregzit, Novi sputnjik poredak, EU, Miloš Jovanović, Zoran Milivojević, Italija, Velika Britanija


Fijat - perjanica srpskog izvoza i u 2016.\nFijat – perjanica srpskog izvoza i u 2016.\nKompanija Fijat Krasjler automobili Srbija i dalje je na prvom mestu na listi najvećih srpskih izvoznika sa izvozom vrednim 663,6 miliona evra ostvarenim u prvih šest meseci 2016, a slede ga pirotski Tigar i Železara Smederevo, objavilo je danas Ministarstvo finansija.\nUkupna vrednost izvoza 15 najvecih izvoznika u prvoj polovini godine je iznosila 1,96 milijardi evra.\nTigar je od januara do kraja juna tekuće godine izvezao robu u vrednosti 160,9 miliona evra, a smederevska čeličana za 133,7 miliona evra.\nNa četvrtom mestu je “Filip Moris operejšns” iz Niša sa izvozom “teškim” 110,4 miliona evra, zatim NIS sa 103,4 miliona evra, HIP Petrohemija iz Pančeva sa 97,2 miliona, MK grupa je na sedmom mestu sa 86,4 miliona.\nOsmo mesto pripada Gorenju iz Valjeva i Stare Pazove sa realizacijom izvoza od 84,9 miliona evra, Tetra pak prodakšn Beograd je deveti sa 83,3 miliona, a Jura korporacija iz Rače sa 80,6 miliona evra zauzima poziciju broj 10.\nSlede Viktorija grupa sa izvozom od 73,4 miliona evra, Hemofarm sa 73,2 miliona, Leoni iz Prokuplja 72,9 miliona, Boš 70,1 milion i Jugoimport SDPR Beograd sa 63,9 miliona evra.


Di Matteu otkaz u Chelseaju :: Kladionica.eu\nDi Matteu otkaz u Chelseaju\n21. 11. 2012, 11:08 - Sport\nEvropski nogometni šampion Chelsea otpustio je danas trenera Roberta Di Matea, dan poslije novog poraza u Ligi šampiona, koji je ovaj tim doveo do praga eliminacije.\nEvropski nogometni šampion Chelsea otpustio je danas trenera Roberta Di Mattea, dan poslije novog poraza u Ligi šampiona, koji je ovaj tim doveo do praga eliminacije.\nDi Matteo je prošle sezone preuzeo tim od André Villas-Boasa i odveo je Chelsea do svoje prve titule evropskog prvaka. Poslije jučerašnjeg poraza od Juventusa (0:3), engleski tim je došao u opasnost da postane prvi šampion koji je eliminisan u grupnoj fazi.\nChelsea se takmiči u Grupi E i nalazi se na trećem mjestu, iza Šahtjora i Juventusa. Londonski tim u slijedećem kolu igra protiv danskog Nordsjelenda, ali bi mogao da ispadne i uz pobjedu, u zavisnosti od ostalih rezultata.\nChelsea je u Premijer ligi dugo bio lider, ali je sada treći, iza Manchester Cityja i Manchester Uniteda\nTagovi: Roberto Di Matteo, Chelsea,


Klark: Stav Srbije će biti razmotren u povoljnom svetlu od strane medjunarodnih pregovarača\nSpecijalni izaslanik UN za Kosovo Kaj Ejde će verovatno “ vrlo brzo” dati preporuku Savetu bezbednosti UN da počnu pregovori o budućem statusu Kosova, mada standardi i drugi uslovi nisu ispunjeni. U vezi sa tim naš kolega Branko Mikašinović razgovaarao je sa spoljnopolitičklim stručnjakom u institutu “ Kejto” , Džonatonom Klarkom.\nKlark: Međunarodna zajednica nadala se da će demokratski standardi na Kosovu biti ispunjeni, što još nije slučaj. Ali, za međunarodnu zajednicu je iznad svega zabrinjavaći, neprihvatljivo i neodrživ sadašnji status kvo. Kao što znate, pozicije obe strane, srpske i albanske, su sve manje fleksibilne; kosovski Albanci se zalažu za potpunu nezavisnost, dok Srbija nudi veoma visok stepen autonomije, s tim što ne prihvata nezavisnost. Medjunarodnu zajednicu zabrinjavaju takvi ekstremeni stavovi i ona želi da spreči da svako moguće nasilje.\nGlas Amerike: Da li medjunarodna zajednica želi da nametne rešenje ili će samo inicirati pregovarački proces?\nKlark: Stav međunrodne zajednice je, kako se tvrdi, da ona nema tajni plan, da nema nikakav pripremljen plan koji bi se podneo pregovaračkim stranama sa, manje više, ultimativnim stavom da se mora ili prihvatiti, ili odbaciti. Međutim, jasno je da međunarodna zajednica ima odredjene parametre pregovaračkog procesa. Na primer, ona će insistirati da Kosovo ostane višenacionalno, da ostane jedinstven i nepodeljen entitet i da ne može da se priproji ili ujedini sa nekom drugom oblasti ili državom, recimo sa Albanijom. Takodje će se zahtrevati značajna zaštita manjina, otvoreno društvo i sloboda kretanja. To će biti parametri stava medjunarodne zajednice, kaja će biti otvorena za dalje predloge i sugestije u okviru pomenutog konteksta. Mislim da bi i Srbi i kosovski Albanci trebalo da prihvate ideju da nema tajnog plana, da neće biti ultimatuma, i da podnesu svoje predloge sa najboljom mogućom argumentacijom.\nGlas Amerike: Srbija insistira na decentralizaciji Kosova i ne prihvata nezavisnost. Koliko je ostvarljiva takva pozicija?\nKlark: Interesnatno je da pozicija Srbije za posednje dve-tri godine dobija sve veću podršku medjunarodne zajednice. Mislim da će stav Srbije biti razmotren u sasvim povoljnom svetlu od strane medjunarodnih pregovarača. Ključna stvar za srpsku stranu je da ona obezbedi da njeni stavovi ne budu ekstremni, da su dovoljno fleksibilni, kako bi u pregovorima doveli do - za nju - uspešnog ishoda. Plan Srbije o decentralizaciji Kosova se u potpunosti podudara sa stavom medjunarodne zajednice, koja će biti u potpunosti posvećena razvoju lokalne autonomije, seckanjem lokanih teritorija na najmanje moguće jedinice, koje bi uživale potpunu samoupravu. Milsim da će u suštini pregovora o konačnom statusu biti pitanje decentralizacije Kosova.\nGlas Amerike: Realno govoreći, kakvi su izgledi da se na pregovorima o konačnom statusu postigne stabilno i zadovoljavajuće rešenje za obe strane?\nKlark: Uspešan ishod pregovora će zavisitiće od spremnosti obe strane - srpske i albanske, da za pregovaračkim stolom postignu prihvatljivo i miroljubivo rešenje. Ako pregovaračke strane žele mir i rešenje, one će ga i postići. Bivši američki državni sekretar Kolin Pauel je postao čuven po svojoj izreci: “Niko, pa ni medjunarodna zajednica ne može da želi mir više od samih pregovaračkih strana.” Ako Srbi i kosovski Albanci stvarno žele rešenje budućeg statusa i mir, to će medjunarodna zajednica i omogućiti , a ako to nije slučaj, bojim se da će taj pregovarački proces trajati jako dugo.


Polovni Autocar ostali kamioni oglasi za prodaju - Srbija - Mascus Srbija\nNalazite se ovde: Mascus Srbija > Transportna vozila > Kamioni > Ostali kamioni > Autocar\nPolovna Autocar ostali kamioni na prodaju\nOvo su rezultati pretrage polovnih Autocar ostali kamioni mašina koje su za prodaju. Autocar ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Autocar ostali kamioni u Brend sekciji.\nAutocar DC9964Snaga motora: 400\nOvde je kompletna lista polovnih Autocar ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Autocar ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Autocar ostali kamioni koje Vas interesuju.


Vučić Kurtiju: Ne možete da vređate Srbiju, ne predstavljate državu - Glas Srpske\nAgencije 14.02.2020 21:01\nMINHEN - Ne možete da vređate Srbiju, vi ne predstavljate državu, rekao je predsjednik Srbije Aleksandar Vučić kosovskom premijeru Aljbinu Kurtiju, koji je na panelu u Minhenu kritikovao "mini Šengen" i, kako piše Kurir, rekao da "Srbiju treba osloboditi Kosova".\nBeogradski list navodi, pozivajući se na neimenovane izvore, i da je Kurti rekao da će Priština uvesti Srbiji recipročne mjere, na šta mu je predsjednik Srbije odgovorio:\n"Ne možete da vrijeđate Srbiju".\nVučić je, obraćajući se Kurtiju, dodao:\n"Ne predstavljate državu. Pola sveta, članica Ujedinjenih nacija nije vas priznalo, a ako pričamo o teritoriji čak i više. Ako nastavite sa uvredama, ok je. Mi ćemo uraditi sve da se održi mir i stabilnost, nećete nas isprovocirati. Ponižavanjem naših napora oko mini Šengena... ja vas ne razumem", rekao je srpski predsjednik, kako ga citira list, i konstatovao da je ta inicijativa za Kurtija "veliki izazov".\nOn je dodao i da Kurti, ako razmišlja o mjerama reciprociteta, treba da pročita Briselski sporazum.\n"Tu piše da morate da formirate Zajednicu srpskih opština. To vam je jedina obaveza bila i ništa niste uradili", rekao je Vučić, na šta Kurti, kako navodi Kurir, nije odgovarao.\nPredsjednik Srbije Aleksandar Vučić danas popodne učestvuje na okruglom stolu o bezbjednosti na Balkanu, što će možda biti prva prilika da ukrsti argumente sa novim kosovskim premijerom Aljbinom Kurtijem, koji prisustvuje istom panelu, zajedno sa kosovskim predsjednikom Hašimom Tačijem.\nPanel na temu "Koordinacija, saradnja, konsolidovanje? Podsticaj napretka zemalja Zapadnog Balkana" održava se u okviru Minhenske bezbjednosne konferencije, po pravilima četam hausa, što znači da je zatvoren za javnost.\nUz tri albanska predstavnika panel može biti žustriji nego prošle godine, konstatovali su ranije danas novinari u razgovoru sa predsjednikom Vučićem, a on je uzvratio da je naša strategija jasna, a da će, uz bogato iskustvo, primjeniti taktiku koja će rezultirati najboljim ishodom.\nNajavljeno je da će panel moderirati bivši specijalni savjetnik visokog predstavnika za spoljnu politiku i bezbjednost EU Natali Toci, inače direktorka Instituta za spoljne poslove.\nNa Instagram profilu "buducnostsrbijeav'' objavljene su dvije fotografije sa tog skupa.\nKosovska policija na nekoliko sati privela novinarku Tamaru Grujić\n18. 04. 2021 18:09\n18. 04. 2021 17:16\nU Srbiji umrlo 37 ljudi, zaraženo još 2.069\n18. 04. 2021 15:28\nVulin: Žandarmerija i SAJ spremni da budu oslonac Srbima gdje god da žive\n18. 04. 2021 12:42\nAuto-put Beograd-Sarajevo najveći projekat u programu “Srbija 2025”\n18. 04. 2021 11:50\nVučić: Beograd ne izručuje lica optužena za nepoštivanje suda\n18. 04. 2021 10:57\nTiodorović: Prelazak iz vanredne u nepovoljnu epidemiološku situaciju\n18. 04. 2021 10:54\nVakcinisano oko 39 odsto beograđana, među vakcinisanima više žena\n18. 04. 2021 10:16\nIzgorjelo pet kamiona beogradske “Gradske čistoće”\n18. 04. 2021 09:24\nVučić: Zalažem se za postojeće granice\n17. 04. 2021 22:46\nStigli “migovi 29” iz Bjelorusije\n17. 04. 2021 19:08\nGujon: Srbija govori istinu o ugroženosti srpskog življa i crkava\n17. 04. 2021 19:05\nSrbija: Još 2.583 zaraženo virusom korona, preminule 34 osobe\n17. 04. 2021 18:25\nKosovska Mitrovica: Jedna osoba poginula u oružanom napadu\n17. 04. 2021 16:36\nUmrla najstarija žena u Srbiji, rođena u Kraljevini\n17. 04. 2021 15:19\nOdnosi Ruske i Srpske pravoslavne crkve odlučujući za odnose država\n16. 04. 2021 22:18


Nastavak pomoći nižim nivoima vlasti - Akta.ba\n09.06.2021. 15:02 / Izvor: Akta.ba\nPremijer Federacije Bosne i Hercegovine Fadil Novalić održao je danas, u sjedištu Vlade Federacije BiH u Sarajevu, sastanak s predstavnicima Kantona Sarajevo zastupnikom u Skupštini ovog kantona Mahirom Devićem i ministrom privrede u Vladi KS Adnanom Delićem.\nNa sastanku je razgovarano o projektima koje podržava Vlada Federacije BiH na području Kantona Sarajevo, s posebnim naglaskom na privredu. Također, bilo je riječi i o pomoći Federalne vlade nižim nivoima vlasti, posebno kantonima, kako u prošloj tako i u ovoj godini.\nNovalić je prezentirao efekte poduzetih mjera i aktivnosti Vlade FBiH na ublažavanju ekonomskih posljedica pandemije u protekloj godini, a kantonalne predstavnike je upoznao i s planom podrške Federalne vlade nižim nivoima vlasti u ovoj godini.\n"Vlada Federacije nastavlja pomagati niže nivoe vlasti, pa tako i Kanton Sarajevo koji smo prošle godine podržali sa 100 miliona KM grantova namijenjenih zaustavljanju posljedica pandemije", rekao je premijer Novalić. Istakao je i da je, na prijedlog Vlade, Parlament FBiH izmjenio zakon o izvršavanju Budžeta FBiH za tekuću godinu, kojim je omogućeno da se gradovima i općinama dodijeli 30 miliona KM iz federalnog budžeta. Očekujemo da uskoro bude donesena ova odluka.\nTokom sastanka je razgovarano i o infrastrukturnim projektima i unapređenju saobraćajne povezanosti, kao i o razvoju industrije i privrede, te ekonomskog potencijala ovog kantona.


Ekstrakcija zuba – StudioDENT\nEkstrakcija zuba je postupak uklanjanja zuba iz usta u situaciji kada je zub teško oštećen, bez mogućnosti reparacije. Najčešći razlozi za vađenje zuba su:\nkada usled karijesa ili infekcije nije moguće izlečiti zub\nparadontopatični zubi koji su pokretljivi\nzubi sa nekrozom pulpe ili periapikalnim apscesom kod kojih je neuspešno lečenje kanala korena\nako zub blokira druge da niknu i postave se u niz\ntokom ortodontske terapije kako bi se obezbedio prostor za pravilno postavljanje svih zuba u zubni niz\numnjaci se najčešće vade čak i u slučaju dok još nisu iznikli\nVađenje umnjaka je uobičajeno u slučaju impakcije, ukoliko ne niče u pravilnom položaju ili ukoliko uzrokuje teskobu zubnog niza. Ekstrakcija umnjaka može biti i mera prevencije kako bi se izbegli problemi u budućnosti vezani za zube ili desni. Vađenje umnjaka, ili bilo kog drugog zuba u ustima, u našoj stomatološkoj ordinaciji Studiodent je komforno i potpuno bezbolno uz upotrebu lokalnih anestetika.\nVaš stomatolog će prvo aplikovati anestetik kako bi učinio oblast neosetljivom i smanjio nelagodnost. Tokom vađenja zuba, osetićete pritisak zuba koji se uklanja, ali nećete osećati bol. Tipično, ekstrakcija zuba će trajati samo nekoliko minuta.


Za devet meseci epidemije koronavirus u Srbiji odneo više od 2.000 života, u poslednja 24 sata 56 | Blok vesti\nZa devet meseci epidemije koronavirus u Srbiji odneo više od 2.000 života, u poslednja 24 sata 56\nPrema zvaničnim podacima u Srbiji je u poslednja 24 sata preminulo 56 osoba, dok je koronavirusom zaraženo 6.557 ljudi od 15.697 testiranih uzoraka.\nDecembarski dan u Novom Sadu tokom epidemije koronavirusa Foto: BETAPHOTO/DRAGAN GOJIC\nNa sajtu covid19.rs navodi se da je trenutno u bolnicama širom zemlje smešteno 8.209 pacijenata, a na respiratorima je njih 283.\nOd početka epidemije u zemlji, pre devet meseci, urađena su 1.915.643 testa na kovid19, a zaraza je potvrđena kod 226.209 ljudi. Ukupno je od posledica zaražavanja preminulo 2.005 osoba, uz procenat smrtnosti od 0,89 odsto.\nOd 6.557 novoobolelih osoba od koronavirusa u poslednja 24 sata, najviše njih je u Beogradu– 1.583.\nSlede Novi Sad sa 475, Kragujevac sa 303 i Kraljevo sa 238 novoobolelih.\nManje od 200 novoobolelih imaju Niš (180), Vranje (140), Valjevo (131), Subotica (127), Čačak (121), Pančevo (120) i Užice (100).\nU Šapcu je potvrđeno novih 98 slučajeva, u Leskovcu 93, Smederevu 77, Velikoj Plani i Zrenjaninu po 76, a u Prokuplju 75. U ostalim gradovima registrovano je manje od 70 novoobolelih.\nPrema podacima Ministarstva za rad, zapošljavanje, boračka i socijalna pitanja broj zaraženih u ustanovama socijalne zaštite i domovima za smeštaj odraslih i starih nastavlja da raste iz dana u dan. Koronavirus trenutno je potvrđen kod 1.794 korisnika i 780 zaposlenih.\nOd posledica oboljevanja do sada se oporavilo 1.518 korisnika i 680 zaposlenih u ovim ustanovama.\nMinistarstvo je saopštilo i da čini posebne napore da ustanovama socijalne zaštite za pružanje domskog smeštaja odraslih i starijih obezbedi sva neophodna sredstva za sprečavanje širenja epidemije kovida19, a posebno na obezbeđenju neophodnog broja antigenskih testova.\n"Preventivno testiranje antigenskim testovima omogućava brzu detekciju pojave virusa među korisnicima i zaposlenima, čak i kada nemaju ispoljene simptome infekcije, pa samim tim i pravovremenu reakciju po pitanju preduzimanja mera i lečenja obolelih, odnosno sprečavanja širenja epidemije", navodi se u saopštenju i dodaje da su u skladu sa tim, u pojedinim objektima ustanova uspostavljene zone prema zdrasvstvenom statusu korisnika.\nEpidemiolog Predrag Kon izjavio je danas da se u Beogradu već vide efekti sprovođenja mera za suzbijanje epidemije, i da počinje da blago opada broj novozaraženih koronavirusom, ali da je problem u tome što je i dalje potrebna velika hospitalizacija zbog kovida19 zbog čega se veliki broj Beograđana i dalje leči van glavnog grada.\nOn je najavio da će na narednoj sednici Kriznog štaba biti reči o merama neophodnim za ulazak građana Srbije iz inostranstva pred predstojeće praznike, navodeći da je medicinski deo Kriznog štaba predložio da se rade testovi na koronvirus na granici.\nDanas je održan sastanak ministra zdravlja sa direktorima svih kovid bolnica u Srbiji, nakon kojeg je direktor Infektivne klinike KCS Goran Stevanović izjavio da broj pregleda u prijemno-trijažnim centrima ne opada, kao ni broj prijema u bolnice i da zabrinjava trend da u poslednje vreme dolaze pacijenti s ozbiljnijim i težim kliničkim slikama koji su nekoliko dana pokušavali da se leče kod kuće.\nOn je rekao da je očigledno da neki još ne vide da je ogroman broj obolelih, pozivitnih, da se bolnički kapaciteti permantno pune, a da je broj pacijenata na intenzivnoj nezi, sa teškim kliničkim slikama, sve veći, zbog čega je ponovo razmatrana mogućnost da se, bez obzira na početak rada kovid bolnice u Batajnici, još racionalnije iskoriste kapaciteti.\nDirektor KBC "Dr Dragiša Mišović" Vladimir Đukić naveo je da su kapaciteti prenapregnuti.\n“Imamo skoro 350 pacijenata, od toga 90 u jedinicama intenzivne nege. Pacijenti su izuzetno teški. Ima dosta majki sa decom, dosta trudnica koje zahtevaju lečenje više doktora. Bolnica u Batajnici je značajno relaksirala kapacitete, ali i to će biti nedovoljno”, rekao je Đukić.\nZa samo dva i po dana od početka rada nove kovid bolnice u Batajnici u ovu ustanovu smešteno je 324 pacijenta na poluintenzivnoj nezi, dok je na intenzivnoj nezi smešteno još 39 obolelih.\nZamenik direktora ove ustanove Nebojša Lađević rekao je danas za RTS da nikada nije bio ovoliko veliki broj zaraženih u toku jednog dana i da se nalazimo u piku epidemije.\nDodao je da su hospitalizovani pacijenti svih starosnih doba, a da najmlađi ima 23 godine, što je, kako je rekao, dodatno upozorenje da svako može imati tešku kliničku sliku.\nKapaciteti se proširuju i na teritoriji Vojvodine gde je sinoć sa radom počela i privremena kovid bolnica na Novosadskom sajmu.\nIz Kliničkog centra Vojvodine, koji upravlja i privremenom bolnicom, saopštili su da se trenutno u ove dve ustanove nalazi 441 pacijent, od kojih je 14 na Novosadskom sajmu, a da je s obzirom na težinu kliničke slike na mehaničku ventilaciju smešteno 30 obolelih.\nTakođe, u VMC u Petrovaradinu smešteno je još 26 pacijenata sa lakšom i srednje teškom kliničkom slikom.\nDanas je u Kragujevcu sa radom počela i prva dečja kovid ambulanta u ovom gradu, zbog sve ćeg broja dece koja se sa simptomima zaraze javljaju u kragujevački Dom zdravlja.\nPortparolka Doma zdravlja Danijela Petrović je rekla agenciji Beta da je tokom prošle sedmice u kovid ambulanti Doma zdravlja pregledano do 50 dece školskog uzrasta dnevno, a da su u 95 odsto slučajeva bili pozitivni na koronu.\nPrema rečima Petrović, deca imaju različite simptome, pored respiratornih tegoba i temperature, javljaju se i sa digestivnim smetnjama, prilivom i povraćanjem, opštom malaksalošću i bolom u leđima.\nPrevious articleĐUKIĆ O LAZETIĆU: Nikola, hvala i srećno\nNext articleBAHATO: Građani rasipnici već potrošili sto evra pomoći


Picula: EU mora da uslovi finansijsku pomoć Zapadnom Balkanu – evropro info\nTonino Picula; Foto: Evropski parlament\n“EU bi morala da razvije mehanizam uslovljavanja u svim onim slučajevima kada taj novac ne daje željene rezultate zbog otpora političkih elita ili pogoršanja situacije sa stanjem ljudskih prava i nazadovanjem demokratskih institucija, ugrožavanja slobode medija”, kazao je Picula.\nTada bi EU trebalo odlučnije da reaguje i da obustavi isplatu tih sredstava, naveo je Picula i dodao da “različite autokrate jedino takav jezik razumeju”.\nPicula, član Socijaldemokratske partije Hrvatske, rekao je da je u svim državama Zapadnog Balkana “evidentna zapuštenost demokratskih institucija”, delom zbog unutrašnjih razloga, a delom zbog vakuuma u politici proširenja EU.\n“Kada nedostaju vizije karakteristične za evropski projekat, na snazi je politički oportunizam mnogih država članica. Tu je Bugarska, koja osporava početak pregovora sa Severnom Makedonijom, ali i neke starije članice EU, kao Francuska i Holandija, daju doprinos blokadi politike proširenja. EU se suočava sa internim problemima i zato nema snage za nova proširenja”, kazao je Picula.\nNaveo je da je na Zapadnom Balkanu sve prisutnija i geopolitička konkurencija EU, koje nije bilo pre desetak godina, a sada “nameće agendu”.\n“I mnoge političke elite na Zapadnom Balkanu prihvataju tu vrstu uticaja. Političari razmišljaju o sledećim izborima i najjeftinijem načinu kako nešto postići, a reformama se treba ozbiljno posvetiti sa izgledima da možda nećete dobiti povratnu korist od samih reformi”, rekao je Picula.\nOcenio je da su na Zapadnom Balkanu mogući određeni sukobi unutar pojedinih država, “zbog mnogih nerazjašnjenih problema u zaostaloj demokratskoj tranziciji”.\nPicula je kazao da su nedavni događaji u Crnoj Gori, poput lokalnih izbora u Nikšiću i ustoličenja mitropolita Joanikija na Cetinju pokazali da je “više nego jasan i prisutan bio interes i uticaj stranih aktera koji nisu usklađeni sa deklarisanom orijentacijom zemlje i njenim putem ka EU”.\n“Naravno, naglašavam i agresivnu medijsku kampanju koja dolazi iz Srbije ka Crnoj Gori. Treba izvući pouku iz ovih situacija jer je očigledno da je Crna Gora kao mala država izložena geopolitičkom interesnom radaru pojedinih aktera, koji nije u interesu Crne Gore, niti u interesu EU. Zato EU mora biti značajno aktivnija”, naveo je.\nDodao je da bi rekonstruisana vlada u koju bi ušla desna koalicija Demokratski front “predstavljala korak unazad”.\n“Ovi proruski i prosrpski akteri dovode u pitanje ne samo evropske integracije, već i elemente državnosti Crne Gore. Takvim političkim delovanjem Crna Gora može biti blokirana sa nesagledivim posledicama”, rekao je Picula.\nPovodom krize u Bosni i Hercegovini, Picula je rekao da je ta zemlja “postkonfliktno, konfliktno i moguće pretkonfliktno društvo”.\nZa srpskog člana Predsedništva BiH Milorada Dodika rekao je da “iskušava strpljenje međunarodne zajednice, dok su ulozi na stolu sve veći”.\nDodao je da dodatno pogoršanje ne bi bio samo nastavak “nasilnog i teatralnog Dodikovog ponašanja”, već sprovođenje najavljenog odvajanja od institucija Bosne i Hercegovine.\n“Mislim da je to ozbiljna opasnost jer u ovom trenutku ne vidim da se preduzima nekakav poseben napor da se to spreči, osim komentarisanja ili nekih sankcija”, kazao je.


EPP predlaže zakon za zaštitu farmera od oligarha – AGRO VESTI by agronews.rs\nHome Teme Agrarna politika EPP predlaže zakon za zaštitu farmera od oligarha\nMay 14, 2020 | Agrarna politika, agro danas, Agrobiznis, Aktuelno, Evropska unija, fokus, Investicije, Poljoprivreda, Teme, Tržište, Vesti, Zemljište\t|\nEvropska narodna partija (EPP) u Evropskom parlamentu zatražila je juče zakon kojim će se sprečiti da oligarsi i “otimači” poljoprivrednog zemljišta uzimaju subvencije EU na štetu malih i srednjih poljoprivrednih biznisa. Takva praksa raširena je u istočnoj Evropi i Italiji\n“Novim zakonom treba da se ograniče subvencije po osobi, uvede jasan registar pravih vlasnika kompanija i spreči krađa zemlje”, rekla je evroposlanica iz grupe narodnjaka Monika Hohlmeier koja predsedava Odborom za budžetsku kontrolu Evropskog parlamenta.\n“Fondovi Evropske unije se u nekim članicama sistematski zloupotrebljavaju od strane široko rasprostranjenih oligarha ili kriminalnih struktura. Sukob interesa češkog premijera Andreja Babiša i drugih moguće oligarhijskih struktura bio je poziv za promenu pravila EU koja se odnose na to koliko jedna osoba može da dobije iz EU budžeta”, rekla je Holmajer koja je autorka izveštaja parlamenta o tome kako Evropska komisija upravlja fondovima EU.\n“EU takođe mora da ponudi mehanizam direktnog izveštavanja za male farmere čiju su zemlju koja ispunjava uslove subvencije ukrale kriminalne mreže, kao što je Agencije EU za borbu protiv prevara (OLAF) izvestila o slučajevima u Slovačkoj i Italiji”, dodala je ona.\n“To što u nekim zemljama samo nekoliko biznisa dobija ogroman deo subvencija EU nije pošteno, niti je u skladu sa ciljem strukturnog finansiranja EU. Korist od EU fondova treba da ima većina poreskih obveznika EU a ne da se njihovim novcem plaćaju oligarsi”, rekla je Holmajer.\nOna je dodala da će to biti deo zahteva EPP u predstojećim pregovorima o dugoročnom budžetu EU. “Evropska komisija treba da predloži budžetska pravila kojima se precizira maksimalna suma koju fizička lica i velika imanja u vlasništvu više kompanija mogu da dobiju iz kohezionog i poljoprivrednog fonda EU”, istakla je Holmajer.\nPrema Evropskoj narodnoj partiji, mere protiv oligarha treba da prati registar krajnjih korisnika i njihovih pravih vlasnika kako bi se došlo do transparentnosti u pogledu toga ko dobija fondove EU. “Želimo standard izveštavanja o tome ko su fizička lica koja stoje iza krajnjih korisnika EU fondova širom članica”, objasnila je Holmajer.\nU izveštaju posebna pažnja je posvećena praksi “grabljenja” zemlje. “Poljoprivrednici moraju da znaju da će ih EU zaštiti ako to ne urade nacionalne vlasti. Zato grupa EPP traži mehanizam preko koga farmeri kojima je naneta šteta mogu da se žale direktno Evropskoj komisiji”, zaključila je Holmajer.\nTags: agrarna politikaevropska narodna partijaevropska unijaoligarsiotimanje zemljePoljoprivredasubvencije


EBRD obezbediće zajam od 47 miliona evra kompaniji “Srbija voz”\nEvropska banka za obnovu i razvoj će obezbediti zajam u iznosu od 47 miliona evra železničkom operateru Srbije, kompaniji "Srbija voz", kako bi finansirala proširenje kapaciteta i unapređenje depoa za održavanje u Zemunu.\nBeograd 07. decembar 2017. 14:45\nFoto: Sajt Srbija voz\nPrva faza projekta obuhvata zajam od 30 miliona evra i danas su je potpisali ministar finansija Dušan Vujović, v.d. generalnog direktora "Srbija voza" Jugoslav Jović, direktorka transport tima EBRD Sue Baret i direktor EBRD kancelarije za Srbiju Danijel Berg.\nRealizacija druge faze zajma se očekuje početkom 2018. godine.\nOvo unapređenje će omogućiti kompaniji veći kapacitet održavanja u okviru modernizacije železničkog sistema Srbije. Depo u Zemunu će postati glavna lokacija za održavanje železničkog voznog parka i biće jedini odgovarajući depo za nedavno nabavljene elektro-motorne garniture, koje je finansirala EBRD.\nPored poboljšanog servisiranja, projekat će imati i domino efekat na kvalitet putničkih usluga, korisni vek trajanja voznog parka i porast železničkog prevoza putnika.\nEvropska banka za obnovu i razvoj je vodeća međunarodna institucija po investicijama u Srbiji. Do danas je uložila više od četiri i po milijarde evra u više od 200 projekata širom Srbije, navodi se u saopštenju EBRD.\nZaposleni u "Srbija vozu" diskriminisali izbeglice i migrante\nIzmena saobraćaja vozova na barskoj pruzi\nSrbija voz odbija da plati svoj dug rumunskoj strani


Odluku o gasovodu ipak donosi Brisel - Ekonomija - Dnevni list Danas\nPočetna » Ekonomija » Odluku o gasovodu ipak donosi Brisel\nEnergetska zajednica tvrdi da Srbija nije ispunila sve uslove za izgradnju Turskog toka, ali stav te institucije ne mora da bude presudan\nOdluku o gasovodu ipak donosi Brisel\nIako je Energetska zajednica, institucija pod ingerencijom Evropske unije, zauzela stav da Srbija nije ispunila sve uslove za izgradnju Turskog toka, stručna javnost ističe da to ne može da spreči realizaciju tog projekta jer konačnu odluku ipak donosi Evropska komisija u Briselu.\n2Piše: G. Vlaović 12. marta 2019. 18.03 Izmenjeno: 18.04\nNaime, Janez Kopač, direktor sekretarijata Energetske zajednice izjavio je da Agencija za energetiku Srbije nije ispunila sve uslove, odnosno predviđene evropske regulative, za izgradnju gasovoda Turski tok, te da naročito nije uvažila one koji se odnose na poboljšanje konkurencije. On je dodao da odluka koju je doneo AERS u suprotnosti sa Trećim energetskim paketom, da nisu uvaženi zahtevi za unapređenje mera zaštite konkurencije, da se Srbijagas dodatno obaveže da će razdvojiti delatnosti do kraja i da deo kapaciteta gasovoda bude ponuđen svim zainteresovanim stranama na aukciji.\nSavet AERS je pre tri dana odobrio na 20 godina investitoru gasovoda, rusko-srpskom preduzeću Gastrans zahtev za izuzeće pristupa treće strane gasovodu Turski tok, ali ne u potpunosti, zbog toga što je predviđeno da manji deo kapaciteta, 25 odsto kod Horgoša, 30 odsto na mađarsko-bugarskoj granici i 45 odsto kod Gospođinaca, Paraćina i Pančeva, ponudi i drugim zainteresovanim stranama sa najboljom ponudom, ali u procentima manjim nego što je predložila Energetska zajednica.\nVojislav Vuletić, generalni sekretar Udruženja za gas Srbije kaže za Danas da je Energetska zajednica institucija koja nema snagu da omete izgradnju Turskog toka niti ima ovlašćenja da donosi validne odluke u EU po tim pitanjima.\n– Energetska zajednica je institucija zemalja jugoistočne Evrope koja ima zadatak da spaja, razmenjuje iskustva i razvija komunikaciju u regionu kada je reč o energetskom sektoru. Odluku o izgradnji Turskog toka će doneti Evropska komisija od koje će naša strana, kada se steknu uslovi, zatražiti dozvolu za sprovođenje tog projekta kroz Srbiju. Shodno tome ne treba previše obraćati pažnju na opservacije Energetske zajednice jer nije reč o nadležnoj adresi za pitanje izgradnje Turskog toka – objašnjava Vuletić.\nEkspert za strane investicije Mahmud Bušatlija ističe da je veoma zanimljivo da Energetska zajednica nije imala primedbe na odluku nadležnih u Bugarskoj da u procentu od 30 odsto dozvole i drugim kompanijama, sem ruskog Gaspromnjefta, da transportuju svoj gas kroz bugarski deo Turskog toka, ali da istovremeno Srbiji pravi problem zbog sličnih procenata koje smatra nedovoljnim.\n– Sasvim je jasno da Energetska zajednica takve komentare daje iz političkih razloga a ne stručnih. Dosta sličnih stavova je dosad stizalo iz Evropske unije na tu temu iz kojih se jasno može videti da iza pritisaka da se Turski tok ne izgradi, stoje Sjedinjene Američke Države. Stoga mi nije jasno zbog čega se nadležni u Srbiji uopšte trude da ispune sve zahteve Brisela umesto da se posvete izgradnji nacionalnog gasovoda kroz našu zemlju za koji nisu potrebne nikakve dozvole niti saglasnost Evropske unije – kaže naš sagovornik.\nJuče smo kontaktirali i nadležne u Ministarstvu rudarstva i energetike Srbije gde nam je rečeno da će se najverovatnije danas oglasiti komentarom povodom stava Energetske zajednice.\ndozvola, Energatska zajednica, evropska unija, gasovod, izgradnja, juzni tokBeograd\nPlovdiv zvanično Evropska prestonica kulture\nEvropska centralna banka nije promenila referentne kamatne stope\nEK pozdravila ideju Makrona o evropskoj renesansi\n13. marta 2019. u 07.12\nNe odgovara im da Srbija napreduje i da se razvija. Uz pomoc korumpiranih evropskih birokrata i parazita u EP , evropom vladaju americki korporativni mafijasi . Oni hoce kolonije i sluge , a Srbiju su stavili u taj kos.\n13. marta 2019. u 07.29\nTreba prosiriti plan projekta tako da se doda jos jedan paralelan sistem cevi koji bi zadovoljio zelje EU. Prosirenje projekta bi u potpunosto finansirala EU u korist Srbije.\nOba cevovoda bi funkcionisala nezavisno kako bi se obezbedilo stalno snabdevanje Srbije gasom. Ako jedan deo ne funkcionise ili nije zavrsen to nece ometati snabdevanje Srbije gasom.


Dok je Predstavnički dom raspravljao o opozivu predsednika, na Kapitol hilu su se okupili građani koji traže opoziv i smenu Donalda Trampa (Foto: AP/Matt Rourke)\nReč o istorijskom koraku, koji će dodatno zaoštriti stranačke tenzije širom duboko podeljene Amerike, ocenjuje novinska agencija Rojters.\n„Ne mogu biti ponosnija, niti više inspirisana demokratskim članovima Predstavničkog doma. Nikada ih nisam pitala kako će glasati, niti sam im, kao predsedavajuća, to određivala. Glasali su po sopstvenoj volji“, rekla je Pelosi.\nBela kuća je posla glasanja saopštila da je "Tramp spreman za naredne korake i uveren da će biti u potpunosti oslobođen odgovornosti na suđenju u Senatu".\n"Danas je kulminacija jedne od najsramnijih političkih epizoda u istoriji naše zemlje. Bez i jednog republikanskog glasa i bez dokaza za bilo kakve prestupe, demokrate su usvojile nelegitimne osnove za opoziv predsednika u Predstavničkom domu. Demokrate su odlučile da deluju po partijskoj osnovi uprkos činjenici da predsednik apsolutno nije uradio ništa pogrešno", navodi se u saopštenju Bele kuće.\nPredsednik Donald Tramp govori na mitingu u Mičigenu\nO smeni - na suđenju u Senatu\nOpoziv Trampa ne znači i njegovu smenu s položaja - o tome će se odlučivati na suđenju u Senatu narednog meseca. Ni jedan predsednik u 243 godine dugoj američkoj istoriji nije smenjen s položaja uprkos opozivu.\nNi jedan republikanski senator nije nagovestio da će to uraditi, pa je izvesno da će Tramp ostati na položaju predsednika. Lider republikanske većine Mič Mekonel ranije je poručio da nema šanse da će Tramp biti smenjen.\nPretnja za američku demokratiju ili partijski proces?\nUoči glasanja, lider demokratske većine Steni Hojer, koji je član Kongresa 38 godina, rekao je da nikada nije očekivao da bude svedok "tako očiglednih prestupa jednog predsednika Sjedinjenih Država". Naglasio je i da "demokrate nisu želele opoziv".\n"Glasali smo protiv toga. Jednom, dva puta, tri puta... Nismo ovo želeli. Međutim, neprimereno ponašanje predsednika Trampa primoralo je našu ustavnu republiku da se zaštiti", rekao je Hojer.\nLider republikanske manjine Kevin Mekarti ocenio je da je opoziv predsednika Trampa "najviše partijski i najmanje kredibilan opoziv u američkoj istoriji".\n"To je vaša zaostavština. Bilo kojem tužiocu u zemlji bilo bi oduzeto pravo da se bavi tim poslom zbog tako otvorene pristrasnosti, naročito ako postupa kao svedok, sudija i porota. Međutim, demokrate nisu samo doživele neuspeh kada je reč o procesu, već i kada su u pitanju dokazi", rekao je Mekarti.\nPredsedavajuća Predstavničkog doma Nensi Pelosi govori na početku debate o opozivu predsednika Donalda Trampa\nPredsedavajući Odbora za obaveštajne poslove, demokrata Adam Šif u završnoj reči je kritikovao argument republikanaca „da ih se ne tiče to što predsednik ne sarađuje sa Kongresom, jer je lider Republikanske stranke koja je u manjini“ - zato što se radi o "poštovanju institucija i demokratije".\n“Tragično je to što su predsednikovi bezobzirni potezi doveli do ovoga. Nije nam ostavio drugog izbora. Predsednik je zloupotrebio položaj kako bi stekao ličnu političku korist na račun američke nacionalne bezbednosti. A kada je otkriveno šta radi, počeo je sa kategoričnom i do sada neviđenom kampanjom opstrukcije i sukobljavanja sa Kongresom. Danas smo ovde da branimo demokratiju u ime naroda“, zaključila je predsedavajuća Pelosi.\nPredsedavajuća Predstavničkog doma Nensi Pelosi dolazi na raspravu o opozivu Trampa\nNajviši republikanski predstavnik u Odboru za pravosuđe Predstavničkog doma Dag Kolins ponovio je da predsednik nije učinio ništa od onoga što mu se stavlja na teret i da demokrate žele da ga opozovu otkad su u novembru 2018. osvojile većinu u Predstavničkom domu, a da je "opoziv baziran na pretpostavkama".\n“Mi u Republikanskoj stranci nemamo nikakav problem da iznesemo argumente pred narod, koji je i izabrao Donalda Trampa. I to je pitanje za glasače, a ne za ovaj dom i ne na način na koji se ovo radi. Ovo gazi sve principe u koje veruje Predstavnički dom... Demokrate tvrde da je zloupotrebio položaj, jer ne mogu da nađu ništa bazirano na činjenicama, a on nije uradio ništa pogrešno”, rekao je republikanski predstavnik u Kongresu.\nRepublikanci su tokom rasprave proces opoziva upoređivali sa raspećem Isusa Hrista, ali i sa japanskim napadom na mornaričku bazu Perl Harbur na Havajima, 1941. godine.\nDemokrate su pak isticale da su Trampu "njegovi sebični interesi važniji od dobrobiti zemlje" i da članovi Kongresa moraju da deluju bez odlaganja.\nPredsednik Donald Tramp je tokom debate reagovao na Tviteru i napisao da "radikalna levica iznosi užasne laži i da je reč o napadu na Ameriku i Republikansku partiju".\nPismo Nensi Pelosi\nTramp je dan uoči očekivanog opoziva u Predstavničkom domu, optužio demokrate "za nelegalan, stranački pokušaj puča" i "proglašavanje rata američkoj demokratiji".\nTramp je proces opoziva oštro kritikovao u pismu predsedavajućoj Predstavničkog doma Nensi Pelosi, koje je objavljeno dok su demokrate i republikanci u Predstavničkom domu raspravljali o smernicama za debatu, pre istorijskog glasanja o opozivu.\nLider većine u Senatu Mič Mekonel ocenio je da Predstavnički dom ne bi trebalo da glasa za opoziv Trampa, uzimajući u obzir "manjkavosti" u celom slučaju.\nMekonel je kasnije, na konferenciji za novinare, rekao da opoziv nije sudski, već politički proces i da on nije neutralan, kada je reč o tome da li bi Tramp trebalo da bude smenjen s položaja predsednika.


Stižu sredstva iz evropskih fondova za srpske poljoprivrednike\nPočetak/Društvo/Stižu sredstva iz evropskih fondova za srpske poljoprivrednike\nMinistar poljoprivrede Branislav Nedimović izjavio je danas u Nišu da će već za pet, šest dana biti raspisan novi poziv za dodelu sredstava u okviru IPARD fondova, a ovoga puta biće dodeljivana sredstva za preradjivačku industriju.\nOn je podsetio da su završena dva poziva u okviru IPARD fondova, a u toku 2018. godine biće ih ukupno osam.\nNedimović je rekao da je na sastanku u Nišu bilo reči i o uredjenju rečnih korita Južne Morave i Toplice, isplati subvencija i različitim vidovima pomoći poljoprivrednicima i o modernizacii sistema protivgradne zaštite.\nOn je najavio dolazak turskog investitora koji će u u Srbiji izgraditi klanicu za preradu govedjeg mesa i rekao da je jedini zahtev investitora da klanica bude izgradjena u onoj opštini gde ima „sirovina“.\nNedimović je takodje rekao da je važno da u toku ove godine u našoj zemlji bude upošljeno barem 100 mladih inspektora.\nNedimović je nakon sastanka u Nišavskom okrugu posetio gazdinstvo Milana Stamenkovića u Merošini. Stamenkovići obradjuju 56 hektara zemljišta i imaju 40 krava.\nBranislav Nedimović poljoprivreda poljoprivredno zemljište


KRAH BRISELSKOG SPORAZUMA: Srpske sudije bojkotovale Hašima Tačija | Skandalozno\nKRAH BRISELSKOG SPORAZUMA: Srpske sudije bojkotovale Hašima Tačija\nZa danas najavljeno polaganje zakletve 42 sudija i 14 tužilaca, pripadnika srpske zajednice na severu Kosova, nije održano jer se oni nisu pojavili u kabinetu presednika samoproglašnog Kosova, Hašima Tačija.\nPolaganje zakletve znači sprovođenje Briselskog sporazuma u delu o pravosuđu, a iz Tačijevog kabineta je saopšteno da se sudije i tužioci nisu pojavli zato što im je to, kako se navodi, zabranio Beograd s namerom da onemogući njihovu integraciju u pravosudni sistem samoproglašenog Kosova.\nU saopštenju se navodi i da je uključivanje sudija i tužilaca iz manjinskih zajednica na Kosovu jedna od pozitivnih mera koje Priština preduzima radi postizanja pune i efektivne ravnopravnosti između pripadnika zajednica u svim oblastima života, ekonomska, društvene, političke i kulturne“.\nNavodi se i da je nedolazak srpskih sudija i tužilaca na polaganje zakletve još jedan, kako se navodi, neuspeh Evropske unije kao posrednika.\nUkrajina sprema „čopor vukova“ za NAPAD na Crnomorsku flotu\nDirektor Kancelarije za Kosovo i Metohiju, Marko Đurić, izjavio je danas da očekuje da će posao primene Sporazuma o pravosuđu između Beograda i Prištine biti završen do petka.\nBudite prvi sa komentarom na članku "KRAH BRISELSKOG SPORAZUMA: Srpske sudije bojkotovale Hašima Tačija"


Udruženje radnika na internetu: "Predstavnici Vlade Srbije nisu usvojili naše zahteve i argumente" - Politički.rs\nPrema rečima prestavnika Udruženja radnika na internetu Vlada Srbije je predložila da se do donošenja odgovarajućih izmena zakona, koje se očekuju u aprilu, nastavi sa obustavom poreske kontrole, piše NOVA EKONOMIJA.\nSa druge strane, kako naglašavaju novim zakonskim odredbama bi se regulisale njihove prošle i kako kažu “navodne” poreske obaveze frilensera na nekoliko načina:\nOvaj obračun bi, kako navodi Udruženje radnika na internetu, važio i za buduće prihode frilensera, odnosno radnika na internetu, sve do donošenja novog zakona koji bi regulisao takozvane “fleksibilne” oblike rada.\n“Mi smatramo ovu ponudu, odnosno predloženo rešenje Vlade potpuno neprihvatljivim”, kažu u tom udruženju.\nDodaju i da u Vladi Srbije nisu iskazali ni minimum razumevanja za trenutne probleme radnika na internetu koje su predstavnici države “sami izazvali dogogodišnjim nečinjenjem, a potom naprasnim delovanjem Poreske uprave i hajkom na ljude koju su pošteno radili i izdržavali se”.\n“Ako pregovori ne uspeju, dići ćemo pola Srbije. Ja se nadam da će nadležni imati razumevanja, da ne treba da se igraju s nama i da se mi ne šalimo, već da ćemo preduzeti naredne korake”, izjavio je Pogačar, a preneo portal Startit.\nTagged: EKONOMIJA, FRILENSERI, POREZ, UDRUŽENJE RADNIKA NA INTERNETU, VLADA SRBIJE


Veselji sa ambasadorima zemalja EU o demarkaciji\nBeta 21. marta 2018. 10:25\nPredsednik Skupštine Kosova Kadri Veselji razgovarao je danas sa ambasadorima zemalja Evropske unije akreditovanim na Kosovu i šeficom kancelarije EU Natalijom Apostolovom o ratifikaciji sporazuma o demarkaciji, saopšteno je iz njegovog kabineta.\nVeselji je posle sastanka rekao da će danas biti okončano pitanje demarkacije granične linije izmedju Kosova i Crne Gore, kako se ne bi blokirala perspektiva gradjana Kosova u liberalizaciji viza i evropskim integracijama.\n„Mi nećemo zastati zbog ličnih ili političkih stavova pojedinaca, već ćemo ići napred“, kazao je Veselji.\nKosovska skupština trebalo bi da glasa o ratifikaciji sporazuma o graničnoj liniji izmedju Kosova i Crne Gore na sednici koja će biti nastavljena u 11 časova.\nIstovremeno je iz Srpske liste potvrdjeno da poslanici te liste ni danas neće prisustvovati nastavku sednice.\n„Nećemo danas biti u Skupštini“, izjavio je da portal Indeksonline.info šef poslaničke grupe Srpske liste Igor Simić.\nPotpredsednik Alijanse za budućnost Kosova Palj Ljekaj izjavio danas da ima obezbedjene neophodne glasove za usvajanje zakona o ratifikaciji demarkacije.\nTusk potvrdio podršku EU implementaciji prespanskog sporazum


Sledi Super vaterpolo liga Srbije – CZBG portal\nSledi Super vaterpolo liga Srbije\nčetvrtak 21.03.2019\tNema komentara na Sledi Super vaterpolo liga Srbije\nLigaški deo Regionalnog vaterpolo takmičenja je završen. U okviru regionalne elite Crvena zvezda i Šabac su takmičenje okončali u sredini tabele što je u ovom trenutku pozitivan rezultat, dok će vaterpolisti Partizana kroz plej-aut protiv Solarisa iz Šibenika morati da se bore za člana A1 lige i naredne sezone. U okviru A2 lige Srbija je imala četiri predstavnika. Na žalot niti jedna naša ekipa nije u aktuelnoj sezoni uspela da izbori promociju u više rang. Kragujevački Radnički je bio najbliži tome, ali im je samo za jedan bod izmakla borba u doigravanju za plasman u regionalnu elitu. Ostali srspki klubovi Nais, Vojvodina i Valjevo Gorenje zauzeli su peto, šesto, odnosno sedmo mesto na kraju takmičenja.\nNa osnovu ostvarenih rezultata u regionalnim takmičenjima formira se i domaća Super vaterpolo liga koja startuje u subotu 30. marta, a u kojoj se regionalnim ligašima pridružuju i tri najbolja kluba iz nedavno okončane Prve „A“ lige Srbije. Ukupno deset najboljih srpskih vaterpolo klubova činiće Super ligu, s`tim da će ekipe iz A1 lige i tri najbolja srpska kluba iz A2 lige formirati ligu koja će se boriti za titulu šampiona Srbije, a četvrtoplasirani srpski tim iz A2 lige i tri predstavnika domaćeg takmičenja igraće za plasman od 7. do 10. mesta. Shodno tome, Super ligu za titulu čine VK Šabac, Crvena zvezda, Partizan, Radnički Kragujevac, Nais i Vojvodina, a u Super ligi za plasman (7.-10. mesta) čine Valjevo Gorenje, Zemun Bosal, Stari Grad i Beograd. Treba napomenuti da se u Super ligi Srbije, grupi koja se bori za šampionsku titulu, prenose rezultati koje su naši klubovi ostvarili u međusobnim duelima u regionalnom takmičenju. Tako, npr. Crvena zvezda neće u Super ligi igrati sa Šapcem i Partizanom, već če koplja ukrstiti samo sa ekipama iz regionalne A2 lige.\nPuleni trenera Aleksandra Filipovića u srpsko takmičenje ulaze sa sedam bodova pošto su protiv Partizana ostvarili pobedu i remi (10:6; 10:10), a protiv Šapca su slavili na gostujućem bazenu 9:8, dok su kod kuće poraženi rezultatom 10:13. Ostaje nam da vidimo da li će upravo taj poraz na dorćolskom bazenu od Šapčana biti i ključan u borbi za trofej.\nCrvena zvezda takmičenje započinje 30. marta kada će dočekati ekipu Vojvodine, a zatim slede mečevi sa Naisom 6. aprila na Dorćolu i gostovanje Radničkom u Kragujevcu 20. aprila.\n– Tabela Super vaterpolo lige Srbije:\n1. Radnički Kragujevac 10\n2. Šabac 9\n3. Crvena zvezda 7


Izvor: Sportske.net, 29.Maj.2020, 22:33\nTrener fudbalskog kluba Rad Marko Mićović čestitao je Crvenoj zvezdi na današnjoj pobedi i novoj tituli šampiona Srbije.\nZvezda je pobedila Rad sa 5:0 u 27. kolu Super lige, kojim je nastavljena Super liga posle dva i po meseca pauze zbog pandemije korona virusa.\n"Čestitao bih Crvenoj zvezdi na novoj tituli. Zasluženo su pobedili, Zvezda je u ovom momentu preveliki zalogaj >> Pročitaj celu vest na sajtu Sportske.net << za nas", rekao je Mićović za Arenu posle utakmice na Banjici.\n"Želeli smo da probamo mnogo mladih igrača. Možda je rezultat prevelik, ali je realan", kazao je Mićović.\nRad će u narednom kolu gostovati Radničkom u Nišu.\n"Idemo za Niš i spremamo se za tu utakmicu, da odradimo do kraja tri kola koja su nam ostalo, pa ćemo posle da sumiramo i da vidimo šta nam je činiti", rekao je Mićović.\nRad je pretposlednji na tabeli, ali će i naredne igrati Super ligu Srbije, pošto ove sezone niko neće ispasti u niži rang.\nIzvor: Sportske.net, 30.Maj.2020, 20:10\nFudbaler Partizana Lazar Marković čestitao je danas Crvenoj zvezdi na tituli šampiona Srbije, ali je ostavio otvorenim pitanje da li je to regularno ili ne...Crvena zvezda je u petak pobedila Rad i tri kola pre kraja obezbedila novu titulu šampiona Srbije......."Titulu uvek ciljamo. Nismo zadovoljni...


15:59 - 27/06/2022\nNaslovna/VESTI/Potpisan ugovor za nabavku devet novih helikoptera za vojsku i policiju\nMinistarstva odbrane i unutrašnjih poslova zaključili su ugovor sa kompanijom Erbas helikopters (Airbus Helicopters) o nabavci devet helikoptera H-145M za potrebe Vojske Srbije i MUP-a, saopšteno je danas.\n“Kroz ovu nabavku Ratno vazduhoplovstvo i protivvazduhoplovna odbrana Vojske Srbije i helikopterska jedinica MUP Srbije opremaju se poslednjom generacijom helikoptera za izvršavanje najzahtevnijih misija (transport, traganje i spasavanje, borbene misije, medicinska evakuacija, nadzor i osmatranje, itd)”, navodi se u saopštenju.\nTakođe je dogovorena i oprema, obuka i sertifikacija Vazduhoplovnog zavoda “Moma Stanojlović” u Batajnici kao centra za održavanje helikoptera “Gazela”, kao i uključivanje Zavoda u remontnu mrežu kompanije “Airbus Helicopters”.\nUgovorena je i podrška srpskim kompanijama i naučno-istraživačkim institucijama u cilju pribavljanja relevantnih kvalifikacija i sertifikacija, uz traženje mogućnosti za angažovanje srpskih industrijskih kapaciteta i nabavku njihovih dobara i usluga. Pored predstavnika Ministarstva odbrane i Vojske Srbije, Ministarstva unutrašnjih poslova i predstavnika kompanija “Airbus Helicopters” i “Airbus Group”, ceremoniji potpisivanja ugovora prisustvovali su ministar odbrane Zoran Đorđević, ambasadorka Francuske u Srbiji Kristin Moro i ambasador Nemačke u Srbiji Aksel Ditman.\nU saopštenju nije navedena vrednost ugovora.